Алтернативни поглед на узроке русофобије у САД - Нови Стандард\nAlternativni pogled na uzroke rusofobije u SAD\nGordon Daf 02.05.2019. 12:48 16.01.2020.\nRusofobija je religija mržnje koju niko ne razume ili ne želi da prizna šta je njen uzrok. Hajde da probamo da pružimo odgovor\nRusofobija ima duboke korene u Sjedinjenim Državama. Oni sežu mnogo dublje od cenzurisane ili iskrivljene stvarnosti medija ili političkih igara u Vašingtonu. Ono što se mora – ili bi barem trebalo – prihvatiti jeste to da je rusofobija sistem verovanja, baš kao i religija, samo bez duhovne prirode, bez svetih propovednika, i nešto nalik najgoroj vrsti religije. Rusofobija je religija mržnje koju niko ne razume ili ne želi da prizna šta je njen uzrok .\nHajde da probamo da pružimo odgovor. Ispitaćemo kako je američko viđenje sveta postalo koren te mržnje zahvaljujući naporima religijskih misionara i kako je takva interpretacija na kraju kidnapovana od strane duboke države. Prikazaćemo kako je moćna grupa, nazvana Kineski lobi, finansirana od strane ogromne američke vojne pomoći, nameravala da finansira Čang Kaj Šekov lažni rat protiv Japana, potkupi Vašington, pridobije apsolutno sve i kako je počela da krivi Rusiju za svetske probleme.\nIako je i sam Čang bio zakleti komunista i blizak Staljinov prijatelj, kada su Kinezi ustali protiv njegove neefikasne vladavine nakon poraza Japana i počeli da podržavaju Mao Cedunga, počeo je lov na veštice u kome su proruski Amerikanci i antifašisti bili označeni kao krivci za „gubitak Kine“. Sličan pokušaj „okrivljavanja Rusije“ desio se kad su SAD „izgubile Vijetnam“ od Ho Ši Mina. Mali broj Amerikanaca se seća ili uzima u obzir da je Ho bio „američki čovek u Vijetnamu“ koji se borio protiv Vijetnamaca i koji je, u suštini, postavljen od strane SAD-a na čelo Vijetnama nakon rata.\nTek kada je Francuska zapretila da će izabrati komunističku vladu, SAD su vratile svoje kolonijalne snage u Vijetnam, što je rezultiralo njihovim vojnim porazom kod Dijen Bijen Fua 1954. godine. Slično tome, SAD su, u Koreji, nastavile da pružaju podršku japanskoj marioneti Singmanu Riju, nakon što se Japan predao 1945. godine. Dok je Mekartur demokratizovao Japan, Amerika je posmatrala pokolj demokratskih elemenata u Južnoj Koreji, što je dovelo do izbijanja sveopšteg ustanka u Severnoj Koreji koji su SAD nazvale „invazijom“. Ako vas ovo podseća na američke akcije u Siriji više od pola veka kasnije, mislim da možemo reći da se obrazac ponašanja nastavlja.\nPre svega, kada se pogledaju Sjedinjene Države u 19. veku i njihovo tadašnje viđenje sveta, Rusija je, takoreći, bila potpuno izvan američkog „radara“. Amerika je prošla kroz značajne promene u populaciji zbog masovne imigracije koja je dosta ojačala njenu ekonomiju, ne samo u industrijskoj sferi, već i u poljoprivrednoj. Amerikanci su počeli da opažaju svet, obični Amerikanci, od kojih su, u to doba, 85 odsto njih bili mali farmeri. Velika većina Amerikanaca bila je engleskog, nemačkog ili škotskog porekla, protestantske veroispovesti i generalno su zastupali progresivne vrednosti.\nPočevši od 1840-ih, američki misionari krenuli su masovno da se nastanjuju širom Kine i Afrike, preko svojih lokalnih crkava, a uz ekonomsku podršku malih farmera i trgovaca. Amerikanci su, takoreći, sledili podvige, odnosno uspehe i neuspehe svojih prvih „diplomata“ dok su, širom Kine i Afrike, osnivane škole i sirotišta, pa čak i sindikati i poljoprivredne zadruge. Misionari, koji su obično bili antikolonijalno nastrojeni, zastupali su i hrišćanstvo i američke ideale predstavničke demokratije, uprkos tome što su u njihovoj zemlji ropstvo i ženska prava bili urgentni problemi.\nMoglo bi se reći da su te same borbe bile vođene na domaćem terenu i da ne bi došlo do ukidanja ropstva da mu se nisu usprotivili verski lideri poput Džona Brauna, koji je pomogao da se osnuju američki pokreti za ukidanje ropstva iz Saborne crkve Sent Džons u Springfildu, (Masačusets) 1844. godine. Braun je obešen 2. decembra 1859. godine nakon što je predvodio neuspešnu pobunu za oslobođenje američkih robova. Sukob koji je iz toga proizašao i koji je bio značajno većih razmera od Braunovih mogućnosti rezultirao je smrću 600.000 ljudi, ali je označio i kraj američkom ropstvu.\nPolicijski službenik u Kanzasu uklanja uvredljive natpise sa spomenika Džonu Braunu\nIako Amerikanci ništa nisu znali o svetu, oni su bili duboko zainteresovani za devetnaestovekovnu Kinu. Ta zemlja, kojom je vladala poslednja dinastija Ćing sve do 1912. godine, bila je opsedana od strane Zapada, prevashodno od Velike Britanije u dva Opijumska rata između 1838. i 1860. godine.\nBritanija je Kini isporučivala opijum iz Indije, preko Rotšildove Istočnoindijske kompanije, sve dok Kina nije zabranila ovu praksu. Američka uloga u svemu ovome bila je da se obezbedi isporuka preko porodica Kabot i Astor, nekadašnjih bankarskih porodica Kabota i Astoraga iz Venecije, koje su se udružile sa Britancima kako bi upravljali svetskom trgovinom, ne samo britanskog istočnoindijskog već i turskog opijuma. Iako vuku poreklo od sefardskih bankara koji su došli iz Španije pre 1492. godine, velike porodice iz Bostona su svoje ogromno bogatstvo stvorile na trgovini opijumom i kasnije heroinom, što je uvelo Ameriku u rat u Centralnoj Americi, Vijetnamu i svakako u Avganistanu nakon 11. septembra.\nAli vratimo se na Kinu i uticaj koji je sklonost Zapada ka trgovini narkoticima imala na tu zemlju pre mnogo godina. Ono što obično nije poznato jeste da je u to vreme Kina bila najveća ekonomija na svetu, koja je izvozila proizvode širom sveta. Nakon što je izgubila dva rata sa Britancima i bila preplavljena narkoticima, Kina je doživela ekonomski kolaps od kojeg nije uspela da se oporavi u narednih 120 godina. Ubrzo nakon što je Britanija slomila Kinu, druge svetske sile počele su da je cepaju, zauzimajući njene luke. To je istisnulo SAD iz kineske trgovine i duboko smanjilo britanski uticaj.\nTako je 1899. godine američki državni sekretar Džon Hej Kini poslao niz diplomatskih nota u kojima poziva na politiku otvorenih vrata koja bi teoretski povratila kineski suverenitet uz garancije američke mornarice i Britanaca koji su potajno stajali iza nje.\nMalo ko je sumnjao da bi vek haosa mogao početi rusko-japanskim ratom 1904-5, ranim rušenjem ruske monarhije i početkom kontinuiranog azijskog konflikta kako bi se zadovoljio američki ekspanzionisam onako kako je to navedeno u pomorskoj doktrini koju je zastupao Alfred Tajer Mahan. Mahanova politika je sada politika Džona Boltona i do današnjeg dana svetu preti ratom.\nKAKO SE OVO ODNOSI NA RUSIJU\nNakon Prvog svetskog rata, veliki deo Evrope je potpao pod boljševizam. Književici poput Hermana Hesea su taj rat videle kao kraj evropske civilizacije i zapadnjačke kulture. Bezobzirno ubijanje, za koje se činilo da mu nema kraja, diskreditovalo je svaku instituciju koju je dotaklo. Postalo je jasno da je „demokratija“ stavljena na prodaju najpovoljnijem ponuđaču budući da su i SAD, kao poslednja nada koja je mogla da okonča rat, na kraju u potpunosti bile uključene u ratna zbivanja.\nRazmotrite samo „Varburga“, osnivača i prvog predsednika Sistema federalnih rezervi kako prebacuje američke finansije u ruke Rotšild bankarskog kartela 1913. godine. Ostavši na tom mestu što je kraće moguće, Pol Varburg je vodio bankarsku kuću Šifovih u Njujorku. Još u 19. veku, Šif je delio kancelarije sa Rotšildima u Frankfurtu i postao njihov američki agent. Prema memorandumu Stejt departmenta od 13. novembra 1918. godine pod nazivom „Boljševizam i judaizam“, Varburzi su, preko korporacije „Kun, Leb i društvo“ iz Njujorka, finansirali revoluciju u Rusiji i bili glavni pokretači rusko-japanskog rata.\nPol Varburg (drugi zdesna) u Bordu Federalnih rezervi, 1917. godina\nMožda je pogrešno sve ove događaje nazvati „jevrejskom zaverom“, budući da su oni uključivali celokupnu bankarsku zajednicu, uključujući i Džej Pi Morgana i njegove londonske partnere. Međutim, kako je Maks Varburg bio taj koji je poslao Lenjina u Sankt Peterburg 1918. godine, targetiranje Rusije i finansijska kontrola nad Amerikom i njenom vladom postali su veliki deo zajedničkog poduhvata od kraja 19. veka naovamo.\nKakve god da su se spletke pravile protiv Rusije tokom i nakon Prvog svetskog rata (uključujući i „crvenu pošast 1918“), sve se promenilo kada su Rusija i Sjedinjene Države postali saveznici protiv Hitlera. U SAD su dugo poricane bliske veze američkih elita sa Hitlerom. Ne samo da je magazin Tajm 1938. godine Hitlera proglasio „čovekom godine“, već su američke patriotske organizacije, Američki prvi komitet, Komitet jedan milion i čak Američka legija videli Hitlera kao zaštitu od dve najveće pretnje koje su mučile elitu sa Volstrita, a to su boljševizam i iznenadne demokratske promene u njihovim zemljama.\nZa vreme predsednikovanja Frenklina Ruzvelta, počeo je rat oko toga ko će kontrolisati Volstrit, dok je Amerika (čija su deca gladovala, često i bez krova nad glavom) grcala u ekonomskom kolapsu usled mahinacija Feda. Ruzveltove prve odluke bile su okončanje prohibicije i priznavanje Sovjetskog Saveza. Osam godina kasnije, on će se priključiti Sovjetskom Savezu u ratu protiv Hitlera. Međutim, nakon Ruzveltove smrti 1945. godine i poraza Hitlera, taj ratni odnos će se promeniti, što će ostati predmet beskrajnih studija i spekulacija.\nSa Ruzveltom na vlasti, američki interes u Kini se povećao, kao i zabrinutost zbog japanskog ekspanzionizma širom Pacifika. Japan je zauzeo Mandžuriju 1931. godine tokom Huverovog mandata i ostao tu sve dok ih Sovjetski Savez nije proterao 1945. godine. Do 1937. godine Japan je zauzeo Šangaj i stekao kontrolu nad kineskom obalom i industrijskim zonama. U tom trenutku američka istorija misionarskog rada u Kini dolazi do izražaja. Bilo je to 1931. godine kada je Perl S. Bak, ćerka američkog misionara u Kini, objavila knjigu pod nazivom „Dobra Zemlja“ koja prikazuje patnje kineskih seljaka.\nUz američku javnost koja je postajala sve više zainteresovana za Kinu i japanski varvarizam koji je punio novinske stupce u Americi, ekonomski rat sa Japanom postavio je pozornicu za rat širih razmera. Sa tim ratom je došao i ekonomski interes za Kinu i njenog vladara Čang Kaj Šeka, čija je žena, Mai Ling Sun, bila ćerka metodističkog misionara Čarla Suna i sestra T. V. Suna, osnivača Kineske banke i „Rotišildovog čoveka“ u Aziji.\nBez obzira na to što su Čang i Mao delili iste vrednosti i čak zajedno vladali Kinom do 1927. godine, na kraju je došlo do kineskog građanskog rata, koji je izbio zbog toga što su Maoa izdali njegovi partneri iz Kuomitanga, što je zapravo i omogućilo japanske upade. I upravo je građanski rat u Kini – koji je uz posredstvo Amerikanaca privremeno obustavljen 1942. kako bi rat protiv Japana mogao da bude nastavljen – postavio temelje za kasniju širu demonizaciju Rusije.\nTo je učinio Kineski lobi, skup vašingtonskih intersnih grupa koje su pre rata podržavale Hitlera videći u njemu šansu da Evropu (pod američkim uticajem) upregnu u Hitlerov plan „prodora na istok“ (Drang Nach Osten). U skladu sa ovim, bilo koji Amerikanci koji su sarađivali sa Rusijom ili koji se pridružili nekoj socijalističkoj organizaciji tokom američkog ekonomskog kolapsa, postali su „neprijatelji države“ i podložni progonu HUAC-a (Komiteta Predstavničkog doma za antiameričke aktivnosti). Najveći zagovornik ovog progona bio je senator Džozef „mitraljezac“ Makarti, kome je pomagao advokat Roj Kon, mentor aktuelnog predsednika Donalda Trampa.\nRezultat svega ovoga jeste da je Rusija u prethodnih 70 godina okrivljivana kad god bi se neko okliznuo i pao. Taj mehanizam je počeo sa 500 miliona dolara američke pomoći Čangu, koje je on reinvestirao kroz kupovinu korumpiranih političara iz Vašingtona.\nČang Kaj Šek, Frenklin Ruzvelt i Vinston Čerčil na Konferenciji u Kairu, 25. novembar 1943.\nOva klika, sada svakako deo „duboke države“, koju je stvorio demokratski predsednik Hari Truman, je dovela Ajzenhauera na vlast, vrlo moguće eliminisala braću Kenedi, naštimala da Nikson dva puta pobedi na izborima i, uz neke izuzetke, dominira američkom politikom od svog nastanka. Otuda, kad je Amerika „izgubila Kinu“, krivica je bila na demokratama. Tako su svi politički pokreti širom sveta sada postali deo „komunističke zavere“ koju jedino može obuzdati američki militarizam.\nDonald Tramp, naslednik Roja Kona, više nego ijedan predsednik u poslednje vreme vraća Ameriku njenim ekspanzionističkim korenima. Okrivljavanje Rusije je samo jedan od zgodnih izgovora koji imaju za cilj da opravdaju više od sto godina duge napore američkih opijumskih barona.\nGordon Daf je veteran američke mornarice u Vijetnamskom ratu koji je decenijama radio na pitanjima položaja veterana i ratnih zarobljenika i savetovao vlasti u vezi bezbednosnih pitanja. Viši je urednik i predsedavajući odbora Veterans Today.\nDruštvoSADbankariVelika BritanijaGordon DafKinaKineski lobiOpijumski ratovirusofobijaTramp


"Rio Tinto" još samo u Srbiji jedva čekaju\nBiznis Autor:Ksenija Prodanović24. dec. 202018:34 > 18:59\nPremijerka Ana Brnabić rekla je ranije da je projekat „Jadar“ prilika da se Srbija pozicionira kao snabdevač na svetskom tržištu litijuma i u proizvodnji električnih baterija.\n„Potencijal“ lozničkog kraja\nProjektom „Jadar“ kompanije Rio Tinto, koja planira da proizvodi litijum u blizini Loznice, biće obuhvaćeno preko 2.000 hektara zemljišta, a sedam do osam miliona evra godišnje, koliko bi država ubirala od eksploatacije litijuma, „bedna je suma“ za gubitak tolikog zemljišta, ocenio je dekan Šumarskog fakulteta prof Ratko Ristić.\nKoliku štetu Rio Tinto pravi, i koliko ih malo briga za to, pokazuje njihovo poslovanje u „rodnoj“ Australiji gde su razneli 46.000 godina stare pećine u Pilbara oblasti kako bi iskopali gvozdenu rudu vredu stotinu miliona dolara.\nFoto: jbdodane / Alamy / Alamy / Profimedia\nBritansko-australijska kompanija izvinila se zbog uništenja pećina koje datiraju iz poslednjeg ledenog doba i sa predstavnicima Putu Kunti Kurama i Pinikura (PKKP) naroda pokrenula diskusiju o „popravljanju“ situacije na ovom svetom mestu za Aboridžne.\nRio Tinto, indigenous land owners begin rebuilding ties after sacred cave blast https://t.co/q6ZGCuWuLO pic.twitter.com/vDOiBP92kw\n„Znamo da moramo mnogo da radimo kako bismo povratili poverenje javnosti u nas“, rekao je jedan od zvaničnika kompanije Ajvan Vela ali nije objasnio kako.\n„Rio Tinto, marš sa Drine!“\nI dok eksperti pozivaju državu da postupi racionalno i izradu Studiju o proceni uticaja na životnu sredinu, u centru Beograda osvanuo je grafit koji vrlo dobro sumira stav javnosti, i koji će verovatno i ovoga puta biti ignorisan – „Rio Tinto, marš sa Drine!“


Obradović, koji se u Srbiju vratio 28. marta, vreme provodi, kako propisi i zbog pandemije korona-virusa nalažu, u kućnoj izolaciji.\nTokom jednog video-uključenja na videlo je izašlo i kako izgleda trenutno, a zbog brade koju je pustio deluje mnogima neprepozntaljivo:\nZOC sakalıyla sizce kime benzemiş ? 😆\n"Na koga vas podseća Žoc?", pitaju se urednici Instagram naloga "Evroliga Turska", a među odgovorima, uz mnogo osmeha, preovladava odgovor - na Grega Popoviča (legendarnog trenera San Antonio Sparsa).\nZa razliku od Popoviča, Željko Obradović se u NBA ligi nije oprobao, a nije ni imao razlog - u evropskoj košarci je istinski trenerski mag, što rekordnih devet titula u Evroligi dovoljno dokazuje. Uz to, osvojio ih je sa pet različitih timova, Partizanom u debitantskoj sezoni, te sa Huventudom, Realom, Panatinaikosom i Fenerbahčeom, čiji je sada strateg.


TONI NADAL: “Uvek sam Novaka stavljao na isti nivo sa Rodžerom Federerom” | Ekspres.net\nToni Nadal, stric i nekadašnji trener španskog tenisera Rafaela, ponovio je da smatra da je Novak Đoković jedan od najboljih igrača svih vremena.\nNadal je istakao da je Đoković u rangu sa Rodžerom Federerom.\n“Uvek sam Novaka stavljao na isti nivo sa Rodžerom Federerom. Kada su me pitali da komentarišem Novakov nestanak iz teniske elite, rekao sam da je on tako želeo. Verovao sam da može da se vrati jer je izuzetno jak igrač”, rekao je Nadal.\nOn je potom obrazložio zbog čega je usledio pad u karijeri najboljeg srpskog sportiste.\n“Kada je Đoković stavio tenis na prvo mesto u glavi i odbacio sve ostalo, šou je počeo. Sledeće godine biće ozbiljan protivnik ne samo za Rafu, već i za sve ostale koji žele nešto da osvoje”, dodao je Toni.\nTags Novak ĐokovićsporttenisToni Nadal\nMASTERS U TORONTU: Novak Đoković u osmini finala MATS VILANDER: “Za tri godine ćemo diskutovati da li je Novak najbolji svih vremena” ĐOKOVIĆ NAKON VELIKE POBEDE: “Bučan sam zbog mog sporta, dece i supruge, cele moje familije i mog naroda” FEDERER O RIVALSTVU SA ĐOKOVIĆEM: “Uvek je bilo u senci rivalstva koje sam imao sa Rafom”


Milorad Dodik: Komšić predstavlja samo sebe, nikako BiH - Kamenjar\nČlan Predsjedništva BiH Milorad Dodik uputio je europskim dužnosnicima pismo povodom nastupa predsjedavajućeg Željka Komšića na Summitu EU – zapadni Balkan, koji će biti održan 6. listopada na Brdu kod Kranja u Sloveniji.\nDodik je pisao predsjednici Europske komisije Ursuli von der Leyen, predsjedniku Europskog Vijeća Charlesu Michelu i premijeru Slovenije Janezu Janši.\nU svojoj poruci je naveo da je nastup predsjedavajućeg Komšića na ovom summitu “privatan” jer BiH nije donijela odluku o učešću niti je imenovala izaslanstvo i definirala platformu.\n“U skladu s tim, svaki vid učešća na bilo koji način smatramo kršenjem Ustava BiH i poslovnika o radu Predsjedništva BiH. Budući da je ovaj put izostala zakonom predviđena procedura sazivanja sjednice, ponašanje Komšića je protupravno i grubo kršenje postojećih zakonskih okvira u vezi sa nadležnostima Predsjedništva BiH”, poručio je Dodik.\nNaglasio je da Komšić u ovom slučaju izlaže samo osobne ili stavove svoje stranke, ali ni pod kojim okolnostima ne treba smatrati da je takva izjava data u ime BiH. “Zlonamjerna politička mantra, za koju se očekuje da će biti predstavljena u govoru Željka Komšića, u više navrata ističući dvije od tri etničke pripadnosti kao pokretač svih problema u BiH, jednostavno je neistinita i odražava konstantnu praksu zamjene teza”, naglasio je Dodik.\nZaključio je da je von der Leyen izravno stavljena u funkciju rušenja BiH i Dejtonskog sporazuma na čemu oni počivaju, a najviše Ustav BiH. “Ovaj jednostrani pristup samo doprinosi raspadu BiH i svi akteri koji to podržavaju – podržavaju samo raspad”, zaključio je Dodik.\nNa ove Dodikove izjave reagirao je predsjedavajući Željko Komšić koji je rekao da za donošenje odluke o njegovom odlasku u Sloveniju nije bila potrebna nikakva sjednica. “Kao predsjedavajući Predsjedništva BiH odazvao sam se na poziv. Dodiku je to jasno, a njegove ocjene, prvo da glavni tajnik UN-a ruši BiH, pa sad da BiH ruši predsjednica Europske komisije su skandalozne i odražavaju stav iz njegovih pisma koje nitko i ne uzima za ozbiljno”, poručio je Komšić.


Učenici srednjih škola iz BiH ove godine će na Međunarodnu olimpijadu iz fizike, umjesto u Moskvu, doći u banjalučku Gimnaziju, gdje će 8. i 10. decembra, tri učenika predstavljati BiH.\nPrvi put ove godine zbog pandemije korona virusa, učenici iz BiH će ovo takmičenje dočekati u svojoj zemlji, tačnije u Banjaluci.\nMeđu tri učenika koji će testirati svoje znanje iz ove prirodne nauke su i dva učenika Gimnazije Marko Vučić i Sergej Krčmar.\nMarko, koji je učenik trećeg razreda prirodno-matematičkog smjera, rekao je Nezavisnim da mu je ovo prvo takmičenje na Međunarodnoj olimpijadi iz fizike te da je dosad ostvario zapažene rezultate na drugim regionalnim i evropskim takmičenjima iz ove oblasti.\n“Na evropskoj olimpijadi iz fizike osvojio sam bronzanu medalju, na Nordijsko-baltičkoj olimpijadi iz fizike osvojio sam srebro, a na Balkanskoj olimpijadi zlatnu medalju”, rekao je Marko.\nDodao je da je već navikao da se neka međunarodna takmičenja održavaju u Banjaluci te da mu je žao što neće posjetiti Moskvu.\n“Kada odete u drugi grad na takmičenje, provedete čitavu sedmicu u nekoj drugoj držati i stranom gradu, žao mi je što to nećemo moći ove godine”, kazao je Marko.\nNjegov kolega Sergej, učenik četvrtog razreda prirodno-matematičkog smjera, kaže da je na takmičenja krenuo već u devetom razredu osnovne škole, a na prvo međunarodno takmičenje otišao je u drugom razredu Gimnazije, kada se takmičio na Međunarodnoj olimpijadi metropola u Moskvi, gdje je osvojio bronzu.\n“Dva puta sam bio na Međunarodnoj olimpijadi metropola u Moskvi i oba puta sam osvojio bronzanu medalju. Ove godine bio sam na Evropskoj olimpijadi iz fizike i Nordijsko-baltičkoj olimpijadi iz fizike, gdje sam osvojio takođe bronzanu medalju”, kazao je Sergej.\nI on bi, kaže, više volio da se Olimpijada održava u Moskvi, jer bi to značilo da će se svi takmičari iz cijelog svijeta, zaljubljenici u fiziku, kao što je i Sergej, naći na jednom mjestu i zajedno radili zadatke, ali je to onemogućeno zbog pandemije virusa korona.\n“Vjerujem da će nam ipak ovako biti lakše, jer kad god se negdje putuje, to je procedura”, smatra Sergej.\nVita Malešević, direktorica Gimnazije, rekla je u razgovoru za Nezavisne da su pripreme za ovo važno takmičenje pri kraju te da su veoma ponosni jer će baš u Gimnaziji biti održana Olimpijada.\nAleksandra Radić, profesorica fizike u Gimnaziji, rekla je da će se ovo takmičenje prenositi putem aplikacije Zoom, gdje će biti održana zajednička konferencija svih zemalja svijeta koje se takmiče.\n“Svi učenici koji će se takmičiti iz BiH doći će u Banjaluku. Takođe će stići i delegat iz Rusije, čiji je zadatak da sve protekne u najboljem redu”, rekla je Radićeva.\nToyota BZ električnim automobilom započinje električnu revoluciju\nKO JE “PODIJELIO” BANJALUKU Nova autobuska linija pojačala TRZAVICE između Grada i “Autoprevoza”\nGROZNICA “CRNOG PETKA” U banjalučkim trgovinama DUGI REDOVI, fotografije pokazuju da li se POŠTUJU EPIDEMIOLOŠKE MJERE


Maduro: Venecuela će početi vakcinisanje protiv kovida između decembra i januara - Svet - Dnevni list Danas\nPočetna » Svet » Maduro: Venecuela će početi vakcinisanje protiv kovida između decembra i januara\nOn je u televizijskom obraćanju rekao da će vakcinacija prioritetno početi sa osobama koje već boluju od drugih bolesti, starijim osobama kao i sa nastavnicima, lekarima i negovateljima.\nZatim će se kampanja proširiti na celo stanovništvo. „Vakcinisaćemo sve stanovnike Venecuele“, rekao je Maduro.\nZemlja je početkom oktobra dobila izvesnu količinu ruske vakcine Sputnjik V da sprovede kliničke tekstove sa oko 2.000 volontera, među kojima je i predsednikov sin Nikolas Maduro Gera.\nTe probe treba da počnu do kraja meseca, navela je vlada.\nDržava od 30 miliona stanovnika ima zabeleženo 87.644 zaraženih korona virusom i 747 umrlih od početka pandemije prema zvaničnim podacima što osporavaju organizacije kao što je Hjuman rajts voč koje smatraju da te cifre nisu verodostojne.


Smart sefovi su inovativno rešenje za upravljanje gotovinom koje je poslednjih godina osvojilo tržište Evrope.\nOvo rešenje pre svega je namenjeno retail lancima I svima koji u svakodnevnom poslovanju imaju veliki protok gotovog novca.\nSmart sefovi su dizajnirani tako da učine upravljanje gotovinom sigurnijim, efikasnijim I ekonomičnijim. Uz pomoć ovih uređaja omogućeno je sigurno brojanje I validiranje prikupljene gotovine, kao I sigurnu pohranu u sefu.\nOvi uređaji nude optimizaciju toka gotovine I objektivnu podršku svim operaterima uključenim u proces rada. Istvremeno, omogućen je monitoring svih aktivnosti u realnom vremenu, lokalno kao I daljinski, uz pomoć SW aplikacije.\nSmart sefovi se postavljaju na lokaciji klijenta, najčešće na cash point-u ili u back office-u. Prikupljenu gotovinu zaposleni polažu u sef, gde uređaj prilikom polaganja vrši proveru ispravnosti novčanica. Po završenom deponovanju, zaposleni dobija odštampani isečak na kojem se vidi ko je deponovao novac, u kojoj apoenskoj strukturi (specifikacija), i koja je ukupna vrednost deponovana. Sve ove aktivnosti evidentiraju se u realnom vremenu. Deponovani novac se odmah knjiži na račun klijenta, I sredstva su raspoloživa za dalje poslovanje. Benefit koji klijent ostvaruje je pre svega raspoloživost novčanih sredstava odmah, bez čekanja da se isti prikupi od strane transportera, dostavi u banku, pa tek nakon izvršene provere od strane banke proknjiži na račun klijenta.\nCIT kompanije (transporteri novca) više nisu u obavezi da dolaze svakodnevno na lokaciju klijenta, već tek onda kada sef signalizira da je potrebno pražnjenje. Na taj način CIT kompanije ostvaruju značajne uštede.\nBankama se dostavlja već poluobrađen gotovi novac, jer putem SW aplikacije banke unapred imaju podatak sa koje lokacije se dostavlja gotovina, u kom iznosu I u kojoj apoenskoj strukturi. Samim tim, čitav proces obrade gotovine u cash centru bnake se značajno ubrzava I olakšava.


Preporučeno da uspori tempo\nRažnatovićki lekari zbog problema s pritiskom preporučili da izbegava stresne situacije i da se što više odmara\nŠuška se 21.09.2013. - 11:57h Autor: Kurir\nSvetlana Ceca Ražnatović moraće da nosi holter kako bi lekari utvrdili da li ima ozbiljne probleme s kardiovaskularnim sistemom. Ona je u četvrtak hitno prebačena u Kliničko-bolnički centar Dr Dragiša Mišović na Dedinju, gde je pregledana na kardiovaskularnoj klinici.\n"Ceca je primljena u četvrtak, nešto posle 11 sati. Bila je iscrpljena, žalila se na slabost i malaksalost. Imala je jaku aritmiju. Posle detaljnih pregleda, lekari su ustanovili da postoji sumnja da ima srčane tegobe. Za početak moraće da nosi holter kako bi lekari precizno mogli da utvrde koji je uzrok njenog lošeg zdravstvenog stanja", kaže izvor Kurira.\nPevačici je preporučeno da uspori tempo, ali i da se nikako ne izlaže stresu.\n"Lekari su joj savetovali da izbegava stresne situacije i atmosferu koja može da joj izazove napetost jer je to presudan faktor koji utiče na pogoršanje stanja kad je reč o krvnom pritisku. Upozorena je da mora da se odmara, kao i da ne sme da se igra s takvim stvarima jer može da joj se pogorša stanje," dodaje on.\n"Nije se najbolje osećala u prethodnih nekoliko dana", otkrio je suprug njene sestre Lidije Predrag Ocokoljić. Navodi se da će se Ceca u narednih nekoliko dana dogovoriti s lekarima kad da joj stave holter, koji će morati da nosi 24 sata."\nPrvi sledeći nastup folk zvezde Svetlane Cece Ražnatović zakazan je za 28. septembar u Nišu. Nišlije zasad ne treba da brinu jer će pevačica učiniti sve da posluša lekare i da se oporavi za spektakl koji im priprema.\nCecaZdravlje srcaHolterSvetlana Ceca Ražnatović


Izvještaj o stanju na autocesti A1 za 23.03.2018. - JP Autoceste FBiH\nIzvještaj o stanju na autocesti A1 za 23.03.2018.\n- Mart 23, 2018 -\nSaobraćaj na autocesti A1 dionica Zenica jug-Tarčin se odvija otežano po mokrom kolovozu.Zbog niske temperature (-4oC) i moguće poledice na cjeloj dionici postavljeno vanredno ograničenje brzine 60 km/h.\nZbog sanacije klizišta na lokalitetu Ban Brdo, dionica Sarajevo zapad – Lepenica, saobraćaj se u desnoj cijevi tunela Igman i na mjestu radova preusmjerava iz vozne u preticajnu traku, smjer Sarajevo zapad – Lepenica.\nZbog izvođenja radova na mostu Bojnik, desna strana,smjer Sarajevo sjever-Sarajevo zapad saobraćaj se na mjestu radova preusmjerava iz vozne u preticajnu traku.\nNa dionici Zvirovići-Bijača saobraćaj odvija po vlažnom kolovozu bez vanrednih ograničenja i bez zastoja.


Prvi put beleže pad stanovništva: Sada ih je 1,2 miliona manje - PRess Serbia | PR PRess team\nDruštvo • Svet • Zanimljivosti\nPrvi put beleže pad stanovništva: Sada ih je 1,2 miliona manje\nBroj stanovnika u Kini, zemlji s najvećim brojem ljudi, prošle je opao prvi put u posljednjih barem 70 godina, misle stručnjaci, uprkos odustajanju od politike jednog deteta.\nPremda će službeni podaci biti poznati do kraja januara, stručnjak Ji Fuksijan, istraživač koji radi u Sjedinjenim Državama, na Univerzitetu Vinskonsin-Medison, već sada ocenjuje da je prošle godine broj stanovnika u Kini pao za 1,27 miliona.\nTo nije mnogo u odnosu na njihov ukupan broj od 1,39 milijardi, ali se događa prvi put u istoriji Narodne Republike Kine, osnovane 1949. godine.\nNakon pronatalitetne politike osnivača komunističkog režima Mao Ce-tunga, Kina je krajem 1970-ih počela sa sprovodi politiku jednog deteta koju su često kritikovali zbog okrutnosti.\nMeđutim, zbog starenja stanovništva, Peking je 2016. dopustio svim porodicama da mogu da imaju dvoje dece. Ali, zbog troškova školovanja, zdravstvenog osiguranja i stanovanja mnogi parovi i dalje se odlučuju za samo jedno, čak i nijedno dete.\nPosledica toga je broj rođenih koji je prošle godine pao za 2,5 miliona, rekao je Fuksijan, premda je u Pekingu u 2018. bio predviđen porast od 790.000 rođenih, a 10,31 miliona na nacionalnom nivou.\nU isto vreme broj umrlih porastao je za 11,58 miliona, ocenio je istraživač koji se u svojim proračunima oslanja na lokalnu statistiku.\nProšla godina je bila „istorijska prekretnica za kinesko stanovništvo“, rekao je Fuksijan za AFP, napomenuvši da je taj trend možda „nepovratan“, s obzirom na pad broja žena sposobnih za rađanje.\n„Broj stanovnika u Kini počeo je da pada prvi put nakon 1949.“, upozorio je.\nFuksijanovo istraživanje biće dio studije na kojoj je sarađivao s ekonomistkinjom Su Jian sa pekinškog univerziteta i koja se bazira na podacima Nacionalnog komisije za zdravstvo.\nPo proceni vlade, broj osoba iznad 60 godina mogao bi se do 2050. popeti na 487 miliona, što je 35 posto stanovništva, a krajem 2017. bilo ih je 241 milion ili 17,3 posto stanovništva.\nOčekuje se da će broj žena sposobnih zarađanje pasti za više od 39 posto u idućih deset godina, misli He Jafu, nezavisni demograf koji ocenjuje da su procene profesora Jija realne.\nTaj profesor, koji odavno kritikuje politiku jednog deteta, poziva kinesku vladu da ukine ograničenje od dvoje dece po porodici i da podstiče rađanje produženjem porodiljskog odsustva i poreskim olakšicama.\nNe bude li komunistički režim brzo reagovao, „kriza zbog starenja stanovništva biće gora nego u Japanu, a posledice po privredu još lošije“, upozorio je Jafu.\nTagovi1 2 miliona manje KINA manji broj stanovnika politika jednog deteta\nPrva zemlja na svetu koja će od svakog turiste tražiti da položi zakletvu


Kurs i obuka pripremne nastave za anatomiju i fiziologiju u okviru neformalnog obrazovanja\nPripremna nastava za anatomiju i fiziologiju u okviru neformalnog obrazovanja - Audio verzija\nSamim tim što je medicina oblast koja se usavršava iz dana u dan, to svako ko je u toj struci zaposlen treba da teži neprekidno da unapređuje svoja znanja, a što mu zahvaljujući neformalnom obrazovanju više uopšte nije teško. Naravno, mora postojati želja medicinskih radnika, bez obzira da li su u pitanju lekari različitih specijalnosti ili osoba zaposlena na poziciji medicinska sestra - tehničar, odnosno negovatelj, jer je podjednako važno da svako od njih bude informisan na najbolji mogući način o novinama u medicini.\nUupravo iz tog razloga neformalno obrazovanje uzima maha, jer brojne obuke i kursevi u oblasti medicine nude mogućnost zainteresovanima da poboljšaju kvalitet svog rada, te da pomognu na najbolji mogući način pacijentima se kojima dolaze u dodir.\nS obzirom na to da je anatomija i fiziologija predmet, koji je zastupljen u toku edukacije za mnogobrojne obrazovne profile u oblasti medicine, javila se potreba da zainteresovani pohađaju seminar pripremne nastave za anatomiju i fiziologiju u okviru neformalnog obrazovanja. A tome treba dodati i podatak da organizator ove edukacije posluje na više od 20 lokacija u zemlji, tako da je praktično govoreći otvorena mogućnost za sve koji su zainteresovani da pohađaju ovu specijalizovanu obuku. Sve to će im u velikoj meri pomoći ne samo da poboljšaju kvalitet svojih poslovnih kompetencija, nego i da povećaju šanse za pronalazak mnogo boljeg zaposlenja, a samim tim i više plaćenog posla.\nSvemu tome treba dodati podatak da je Obrazovni centar Akademije Oxford sertifikovan za sprovođenje ove edukacije, to jest da poseduje sve dozvole koje su neophodne i izdate od strane nadležnog ministarstva i ostalih nadležnih institucija Republike Srbije, tako da sertifikat koji kandidat bude stekao, njemu otvara mnoga vrata, jer je pravno validan i priznat.\nNeophodno je da svi koje interesuje specijalizovana obuka i kurs pripremne nastave za anatomiju i fiziologiju u okviru neformalnog obrazovanja izvrše prijavu, a posle toga i da u jednu od poslovnica dođu lično, kako bi bili zvanično upisani.\nTokom cele godine prijava može biti izvršena ili direktno u predstavništvu ove institucije u svakom gradu ili preko telefona, a otvorena je mogućnost i da kandidati prijavu izvrše elektronski. Zahteva se da tom prilikom navedu kako svoje ime i prezime, tako isto i datum rođenja, te broj telefona.\nBiće napomenuto svakom prijavljenom da je njegovo prisustvo u momentu upisa obavezno, a svakako će nadležni u konkretnoj poslovnici da informišu kandidate i o dokumentima koja će biti u obavezi da tada donesu.\nKako je u pitanju teorijska edukacija, to postoji mogućnost da nastava bude organizovana na dva načina, tako da će svaki prijavljeni odabrati da li želi časove da pohađa u jednoj od poslovnica ove institucije, a na klasičan način ili mu više odgovara opcija da kurs i obuka pripremne nastave za anatomiju i fiziologiju u okviru neformalnog obrazovanja bude organizovan online, kada će biti u obavezi da ispoštuje određene zahteve.\nPosle toga je vrlo važno i da kandidat odabere hoće li časove pohađati individualno, odnosno u paru ili u grupi, a što važi i za onlaje i za klasičnu edukaciju.\nU principu, na vrlo jednostavan način se organizuje nastava u paru ili individualna, a jedina razlika između njih je vezana za broj polaznika, uzevši u obzir da dvoje njih treba da pohađaju poluindividualnu, a samo jedna osoba individualnu. Direktno sa predavačima i sa ovlašćenim licem jedne od poslovnica će se kandidati tada dogovarati kako o tačnom rasporedu 48 časova nastavnog programa, tako isto i o terminima njihovog održavanja, te svakako o datumu početka individualne ili poluindividualne edukacije.\nSasvim su drugačija pravila prema kojima se organizuje grupni seminar pripremne nastave za anatomiju i fiziologiju u okviru neformalnog obrazovanja, a prvenstveno zato što koordinator za nastavu ima obavezu da definiše na koji način će časovi biti organizovani. Sve to znači da on isključivo ima nadležnost da odredi u kojim terminima će polaznici časove pohađati, zatim u skladu sa kakvom dinamikom će oni biti organizovani, te samim tim koliko će grupna obuka trajati. Međutim, taj tip edukacije ne može da bude održan sve dok se ne stekne uslov, odnosno dok četiri osobe najmanje u određenom predstavništvu ne budu izvršile prijavu. Radi se o tome da u grupi treba da bude prisutno između četvoro i osmoro ljudi najviše, pa je samim tim kao uslov navedeno formiranje grupe od najmanjeg broja članova, posle čega organizator definiše i precizan datum početka. Naglašavamo da sve ono što koordinator za nastavu bude prethodno definisao nije podložno izmenama, pa čak ni ako pojedinačni kandidat to bude zahtevao, a sa čime će svako od prijavljenih prethodno biti upoznat.\nSpisak gradova za kurs i obuku pripremne nastave za anatomiju i fiziologiju u okviru neformalnog obrazovanja


Naslov: Otkrica koja su promenila svet Sre Nov 18, 2009 10:17 am\nU okviru priprema za obeležavanja stogodišnjice postojanja u junu, Muzej nauke u Londonu zatražio je od kustosa da odaberu deset pronalazaka iz njihove kolekcije koji su imali najveći značaj u istoriji i promenili tokove razvoja civilizacije. Predlozi su, zatim, obnarodovani i zatraženo je da se javnost opredeli za najznačajnije pronalaske u prošlim vekovima. Posetioci muzeja i "glasači" on-lajn dali su više od 50.000 glasova.\nNaslov: Re: Otkrica koja su promenila svet Sre Nov 18, 2009 10:18 am\nNaslov: Re: Otkrica koja su promenila svet Sre Nov 18, 2009 10:19 am\n7. KOMPJUTER PILOT ACEje pronalazak koji je sa 3.472 glasa zauzeo sedmo mesto. Bio je to jedan od najranijih elektronskih kompjutera, a prvi program je "odradio" 10. maja 1950. godine. U to vreme, bio je najbrži kompjuter na svetu a njegov dizajn je bio manja verzija dizajna pionira kompjuterizacije Alana Turinga.\nPILOT ACE odabran je zbog njegovog mesta u generaciji prvih kompjutera koji su omogućili proizvodnu kompjutera koji nas u ponedeljak okružuju.\nNaslov: Re: Otkrica koja su promenila svet


! /Ambasada SAD: Neovlaštenom praćenju pojedinaca ili stranaka nema mjesta u demokratiji / Radio Sarajevo\n! / Ambasada SAD: Neovlaštenom praćenju pojedinaca ili stranaka nema mjesta u demokratiji\n21. 05. 2020. u 13:21:00 F. V.\nAmbasada Sjedinjenih Američkih Država (SAD) oglasila se danas povodom navoda Milorada Dodika, člana Predsjedništva BiH koji je govoreći sinoć na sjednici Narodne skupštine RS-a u Banjoj Luci priznao da prisluškuje opoziciju.\nAmbasada SAD-a je kazala kako ne može komentirati navodne radnje političkih lidera.\n"Međutim, pravo na privatnost i izražavanje različitih gledišta zakonom je zagarantovano svim građanima u BiH - uključujući i političke aktere. Praćenju pojedinaca ili stranaka bez ovlaštenja za posebne istražne mjere nema mjesta u demokraciji i nezakonito je u BiH", kazali su za Radiosarajevo.ba iz Ureda za odnose sa javnošću Ambasade SAD.\nPodsjetimo, tokom govora Dodik je rekao sluša telefonske razgovore SDS-a i da je iz tih razgovora čuo da poslanik PDP-a Draško Stanivuković nema podršku ni u sopstvenoj partiji, ali i da SDS nije spreman da podrži Stanivukovića za gradonačelnika Banja Luke.\nTagovi: Ambasada SAD reakcije Milorad Dodik Draško Stanivuković SDS prisluškivanje afere


Za sledeću sezonu, kada god da ona počne spremljena su nova pravila, koja će bitno promeniti fudbal.\nMeđunarodni odbor fudbalskih saveza objavio je neke od promena koje su donete. U fokusu su bila pravila o ofsajdu, a svoj uticaj na novoj poziciji iskoristio je Arsen Venger.\nČuveni francuski trener je od nedavno šef globalnog razvoja u Međunarodnoj kući fudbala (FIFA) i smatra da ofsajd treba biti sviran samo onda kada je čitavo telo napadača ispred pretposlednjeg igrača ekipe koja se brani.\nDo sada, nedozvoljena pozicija svirana je kada se bili koji deo tela sa kojim fudbaler može da postigne gol nalazio ispred pretposlednjeg defanzivca.\nDakle, nekadašnji trener Arsenala zagovara teoriju da prednost treba dati napadačima, ovakva promena svakako će napraviti veliku promenu u fudbalu, a nema sumnje da će, kao i kod uvođenja VAR tehnologije, biti puno polemike.\nGovorilo se i o promenama kod korišćenja VAR-a. Sudijama je naloženo da pri konsultovanju VAR-a kod spornih odluka mora učestvovati i glavni arbitar, koji donosi konačnu odluku.\n- Nenamerna igra rukom napadača biti sankcionisana samo ako je taj potez odmah doveo do postizanja pogotka ili je doveo saigrača u direktnu priliku za postizanje gola.\nDa su kojim slučajem nova pravila doneta za trenutno pauziranu sezonu, Luka Jović, napadač Real Madrida, na svom kontu u Real Madridu imao bi makar gol više. Jović je na utakmici protiv Osasune u septembru 2019. postigao pogodak u 58. minutu, ali je on nakon intervencije VAR tehnologije poništen.\nReal Madrid vs Osasuna Luka Jovic Bad Luck again with no goal\nIspostavilo se da je Jović bio u ofsajdu toliko malom da je bilo zaista teško uočiti nedozvoljenu poziciju ljudskim okom. U tom trenutku, Jović se mučio da probije led i upiše prvi gol za Real. Na sledećih pet susreta igrao je ukupno 77 minuta, a zatim je na šestom protiv Leganjesa zatresao mrežu. Na drugi gol čekao je čak do februara ove godine, a nakon što je takmičenje prekinuto zbog pandemije korona virusa, fudbaler je upao u nevolje kada se vratio u Srbiju i umesto samoizolacije slobodno šetkao po gradu.


"LUFTHANZA" UKIDA 20 ODSTO POZICIJA U UPRAVI Žele izbjeći uručivanje otkaza za 22.000 ljudi - Srpskainfo\nNjemački avio-prevoznik “Lufthanza” ukinuće 20 odsto pozicija u rukovodstvu kompanije, kao i 1.000 administrativnih radnih mjesta u okviru restrukturisanja zbog posljedica krize koju je izazvao virus korona.\nGrupacija “Lufthanza”, koja ima oko 138.000 radnika, saopštila je da će prepoloviti ulaganja u nove avione, ali da bi i dalje mogla da doda svojoj floti 80 novih aviona do 2023. godine.\nAkcionari su podržali vladin paket pomoći od devet milijardi evra prošlog mjeseca, što je osiguralo opstanak najvećeg njemačkog avio-prevoznika, koji je bio na ivici kolapsa usljed prekida putovanja zbog pandemije.\n“Lufthanza” je saopštila da želi da što prije smanji zavisnost od vladinih pozajmica i izbjegne plaćanje kamata, te da bi više kamate dodatno opteretile finansije kompanije i primorale je na nova otpuštanja.\nKompanija je objavila da trenutno ima 22.000 stalno zaposlenih koji joj više nisu potrebni, ali da će pokušati da izbjegne uručivanje otkaza.\nBiznis Korona viruslufthanzaNjemačkaotkaziPosao


IFC planira investirati 100 milona eura u nenaplative bankarske plasmane - Klix.ba\nIFC planira investirati 100 milona eura u nenaplative bankarske plasmane\n22.1.2010. u 15:44\nČlanica Grupacije Svjetske banke IFC planira investirati do 100 miliona eura u nenaplative bankarske plasmane u Centralnoj i Istočnoj Evropi u saradnji s Värde Partners L.P., kompanijom koja je specijalizirana za nenaplative plasmane.\nZajedničke investicije na projektu, u iznosu do 450 miliona eura, imaju za cilj da pomognu privredama u regionu da se oporave od krize rješavajući problem loših zajmova.\nProjekt brisanja nenaplativih plasmana iz bilansa banaka, koji je danas odobrio upravni odbor IFC-a, omogućit će bankama u regionu da nastave s kreditiranjem kompanija i građana i na taj način osnažiti ekonomsku aktivnost i otvaranje novih radnih mjesta.\nProjekt će također doprinijeti razvoju transparentnog tržišta za nenaplative plasmane i tako unaprijedi efikasnost tržišta.\n''Istočna Evropa je jedan od regiona koji je najteže pogođen finansijskom krizom koja je dovela do dramatičnog povećanja loših bankarskih kredita. Investiranjem u nenaplative plasmane pomažemo bankama da ponovo kanališu sredstva u privredu, što će osnažiti ekonomski oporavak i otvaranje novih radnih mjesta'', kazao je Lars Tunel, izvršni potpredsjednik i generalni direktor IFC-a, saopćeno je iz IFC-a.\nOva investicija je dio Programa za rješavanje problema dugova i oporavak preduzeća koji je IFC pokrenuo tokom Godišnje skupštine Grupacije Svjetske banke u oktobru 2009.\nProgram podržava stabilnost i razvoj preduzeća i finansijskog sektora tako što pomaže da se riješi problem nenaplativih plasmana, omogućavajući kompanijama i bankama da se fokusiraju na produktivne aktivnosti.


FakeNews Tragač: Zlatni Pinokio za „Alo“, Srebrni „Informeru“, a Bronzani „Kuriru“ - Snews\nBy SNews 25. Decembra 2018. 594\nPortal Fake News Tragač je objavio da na svoj 1. rođendan, 24. decembra 2018, dodeljuje nagrade Zlatni, Srebrni i Bronzani Pinokio medijima koji su tokom prethodnih godinu dana prema evidenciji tog portala najčešće širili lažne i manipulativne vesti.\nTim portala “Tragač lažnih vijesti” koji se bavi deokonstrukcijom lažnih vijesti je istražio 116 manipulativnih sadržaja i u laži uhvatio 123 medija, koji su zbirno posmatrano 485 puta objavili dezinformacije.\n“Zlatnog Pinokija za 2018. godinu dobija Alo, koji je iz korpusa dokazanih dezinformacija kreirao ili preneo čak 33,6 odsto. Ovaj medij se tokom prethodne godine istakao izuzetnim kreativnim doprinosom političkoj i nacionalističkoj propagandi. Pogledajte kako je, na primer, Alo ekonomistu Armenda pretvorio u genetičara Mrmenda, predstavnice benda Pusi Rajot u maskirane ustaše, a indijskog dobročinitelja u IT stručnjaka iz Beograda”, piše na stranici fakenews.rs.\nDalje se navodi da je Srebrnog Pinokija u foto-finišu zaslužio Informer, sa učešćem od 32,8 odsto. Ovaj medij je, između ostalog, slagao da su učesnici protesta „Jedan od pet miliona“ ugrozili život pacijenta u kolima hitne pomoći, kao i da su reprezentativci Hrvatske na Svjetskom prvenstvu u fudbalu nosili crne dresove po uzoru na dresove NDH. Informer se „proslavio“ i „svjetskom ekskluzivom“ o ubijenom novinaru Džamalu Kašogiju, koju je potom obrisao.\nBronzani Pinokio pripao je Kuriru, koji je prenio 30,2 odsto dezinformacija iz korpusa lažnih vijesti. Kurir se, ukazuje FakeNews, istakao podgrijvanjem mita o Srbima kao najstarijem narodu, pokušajem demantovanja Nase, ali i plagiranim kolumnama Živorada Nikolića.\nTOP 10 generatora i prenosilaca lažnih vijesti zaokružuju, ovim redosledom, Srbija danas, Srpski telegraf (i njegov portal Republika), Blic, Večernje novosti, Telegraf, Tanjug i Pink.\nTragač lažnih vijesti u srbijanskim medijima podvlači i da pri razmatranju rezultata treba imati u vidu da je u Srbiji registrovano više od 2000 medija i da ne postoji ni dovoljno dobar način ni dovoljno velik tim da kontinuirano i sistematski provjerava sadržaj svakog od njih.\nPažnja tima Fake News Tragača bila je prvenstveno usmjerena na medije sa najširim potencijalnim dometom, dakle na dnevne listove, televizije sa nacionalnom frekvencijom i najposećenije portale.\n“Redakcija Fake News Tragača će ove nedelje dobitnicima nagrada poslati plakete i statue Zlatnog, Srebrnog i Bronzanog Pinokija, uz napomenu da u bajci na koju referišemo drveni lutak sklon laganju ima priliku i da se popravi. U tom svetlu, nadamo se da će se mediji naredne, 2019. godine, svim silama truditi da ovu nagradu ne dobiju”, porućeno je iz Fake News Tragača.\nTagovi: FakeNews Traagač mediji nagrada Pinokio Srbija


DAČIĆ: Idemo da tražimo pomoć u Briselu\nDAČIĆ: Idemo da tražimo pomoć u Briselu\nPrvi potpredsednik Vlade Ivica Dačić najavio je da će predvoditi delegaciju u Briselu koja će sa evropskim funkcionerima razgovarati o pomoći Srbiji.\n„Sada možemo da apliciramo za fondove, Evropska komisija utvrđuje da li je ona veća od 0,6 BDP-a, što je u našem slučaju sigurno, a zatim Evropski savet odobrava pomoć“, rekao je Dačić u specijalnoj emisiji na B92.\nDačić se zahvalio svim ambasadorima koji su sa njim obišli Obrenovac.\n„Namerno sam organizovao obilazak, hteo sam da se svojim učima uvere kakva je situacija u Obrenovcu, iako je slika bila znatno mekša i lakša nego pre nekoliko dana. Ambasadori su mogli da se uvere kolika je to katastrofa, bez obzira na to što se povukla voda. To je bilo korisno, zato što će svojim vladama preneti pune utiske. Svi su obećali pomoć, to je ono što nas sada čeka“, rekao je Dačić.\nOn je najavio da će osim najavljene pomoći iz raznih zemalja sveta i evropskih fondova, kojima Srbija kao zemlja kandidat ima pristup, biti i drugih sredstava pomoći.\n„Već je obavljen razgovor sa kolegom iz Turske, za finansiranje iz njihovog razvojnog fonda, pomažu UAE, Azerbejdžan daje 400.000 evra u humanitarne svrhe, a to su sve prve tranše. Nakon toga moramo da priđemo ovom drugom delu, fondovima“, rekao je Dačić.\nNa pitanje da li Vlada može da obeća da će pomoći ljudima koji su ostali bez imovine i krova nad glavom Dačić je rekao.\n„Ono što nam daje nadu je to što prvi put možemo da koristimo fondove koji ranije nisu bili dostupni. Na nama je da se organizujemo da raspodela sredstava bude pravedna i da nema zloupotreba, a to se odnosi i na humanitarnu pomoć“, rekao je Dačić.\nMinistar spoljnih poslova je rekao da „profitera uvek ima“, da su propisi nedorečeni, a da je na državi sada da ih podjednostavi ad hok rešenjima.\n„Mi sada imamo dnevne problem. Naši ljudi ne vole sistem, pa čak ni kad je humanitarna pomoć u pitanju. Oni organizuju pomoć, pa dođu na granicu, a carina bi da im naplati. Rusima su hteli da naplate carinu za pomoć. Žena iz Makedonije je sada na granici sa 120.000 evra pomoći. Dnevno ima takvih problema“, rekao je Dačić.\n„Bez jake vojske i policije žrtve bi bile veće, treba raditi na modernizovanj u i jačanju Sektora. Međutim, nedostaje još ljudi, neki od njih su i zapostavljeni, a vredi istaći da oni rizikuju svoje živote“, rekao je Dačić.


Predsjednica Republike Srpske Željka Cvijanović uputila je telegram saučešća porodici preminulog akademika Vaskrsija Janjića i Akademiji nauka i umjetnosti Republike Srpske. „Sa žaljenjem sam primila vijest o smrti akademika Vaskrsija Janjića, potpredsjednika...\nPredsjednica Republike Srpske Željka Cvijanović razgovarala je danas u Palati Republike sa ambasadorom Kraljevine Norveške u BiH Olafom Rajnertsenom /Olav Reinertsen/. Ovom prilikom razgovarano je o aktuelnim političkim prilikama u Republici Srpskoj i BiH, trenutnoj...\nPredsjednica Republike Srpske Željka Cvijanović razgovarala je danas u svom kabinetu sa ambasadorom Republike Turske u BiH Haldunom Кočom. Na sastanku, kojem je prisustvovao i novoimenovani generalni konzul Republike Turske u Banjaluci Oguz Кilič, razgovarano je o...\nPredsjednica Republike Srpske Željka Cvijanović razgovarala je danas sa načelnikom opštine Nevesinje Milenkom Avdalovićem. Predsjednica Republike Srpske poručila je da institucije Srpske nisu odustale od značajnih projekata koje je trebalo realizovati u ovoj lokalnoj...


Stoltenberg: Glavni izazovi IDIL i Rusija\nGeneralni sekretar NATO Jens Stoltenberg je, kao dva glavna izazova sa kojima se suočava ta vojna alijansa, naveo "Islamsku državu" (IDIL) i Rusiju.\nIpak, naglasio je da je neophodan dijalog sa Moskvom.\nOn je u intervjuu za Glas Amerike objasnio da je glavni razlog njegove trenutne posjete Vašingtonu razgovori u vezi o predstojećem samitu Alijanse u Varšavi, gdje će najviše riječi biti o "učvršćivanju odgovora na sve uporniju Rusiju, koja je odgovorna za agresiju na Ukrajinu".\nNATO, kako je dodao, takođe nastoji da pojača svoj doprinos u borbi protiv "Islamske države", i nereda i nasilja u Iraku i Siriji i širom Bliskog istoka.\n"To su dva glavna, mada različita izazova, sa kojima se suočavamo na istoku i jugu NATO prostora. Sprovodimo do sada najveće pojačanje kolektivne odbrane od Drugog svjetskog rata do danas. To uključuje unapređivanje spremnosti kao i povećanje broja vojnika prisutnih u istočnom dijelu NATO prostora", objasnio je Stoltenberg.\nOn je naglasio da je dijalog sa Moskvom neophodan kako ne bi došlo do novog Hladnog rata sa Rusijom.\n"Mi čvrsto vjerujemo da jaka odbrana, koja se oslanja na transparentnost akcija može da bude u suprotnosti sa potrebom održavanja dijaloga. Važno je da ne dolazi do incidenata, poput obaranja ruskog aviona iznad turske teritorije, a kada se takvi incidenti dogode moramo da izbjegnemo da se otmu kontroli. Dakle različiti mehanizmi transparentnosti su važni da, ionako teška situacija, ne postane još teža", objasnio je on.\nStoltenberg nije želio da komentariše izbornu kampanju u SAD dodavši da je na američkim građanima da odluče koga će izabrati za predsjednika, a da NATO predstavlja snažan ujedinjen savez za odbranu Evrope i Sjeverne Amerike.\n"Vjerujem da su nas dva svjetska rata naučila da je bezbjednost Evrope važna i za Sjevernu Ameriku. Drugo, NATO igra ključnu ulogu u borbi protiv terorizma", naglasio je lider Alijanse.\nKada je riječ o migrantskoj krizi on kaže da NATO pomaže EU i saveznicima Turskoj i Grčkoj gdje je stacionirano nekoliko NATO brodova, kao i evropskoj obalskoj straži Fronteks da tu krizu lakše riješe.\nNATO će na kraju dobiti novog 29. člana.\nNa pitanje da li NATO planira dalje proširenje, Stoltenberg kaže da je Alijansa angažovana u procresu primanja Crne Gore koju je odlučio da uputi poziv za pridruživanje.\n"Sada radimo na finalizaciji konačnih razgovora u tom cilju. NATO će potom biti angažovan i na pospešivanju procesa ratifikacije u nacionalnim parlamentima. Znači NATO će na kraju dobiti novog 29. člana Alijanse", zaključio je Stoltenberg.


Evropske vlade ne shvataju da im je Tramp uputio ultimatum i da nema proizvodnje evropskog oružja | WebTribune\nHome SPEKTAR Evropske vlade ne shvataju da im je Tramp uputio ultimatum i da nema proizvodnje evropskog oružja\nMediji su objavili pojedinosti o novom ultimatumu koji su Sjedinjene Države uputile svojim najbližim saveznicima u NATO paktu, to jest Evropskoj uniji. Ispostavilo se da, prema Vašingtonu, Evropska unija nema pravo da razvija vlastite sisteme naoružanja, već je obavezna da ih kupi u inostranstvu.\nKako to inostranstvo ne bi bilo pogrešno protumačeno, usput je saveznicima rečeno da se u potpunosti moraju rešiti sovjetskog oružja, koje je još u upotrebi u njihovim oružanim snagama.\n“EU i mnoge njene vlade zagovaraju evropske odbrambene inicijative kao deo evropske bezbednosne politike i mi smo verovali u nju”, rekao je američki državni podsekretar za evropska pitanja Majkl Marfi tokom sastanka u Vašingtonu 22. maja sa predstavnicima Evropske komisije za spoljnu i bezbednosnu olitiku. Ali sada, prema Marfiju, “postoji sumnja da su te inicijative usmerene na nešto drugo.”\n“Barem neki od vas razvijaju svoju industrijsku politiku pod maskom bezbednosne”, rekao je visoki američki funkcioner, što potvrđuje transkript sastanka u Vašingtonu sa evropskim veleposlanicima o pitanjima bezbednosti, koji je objavljen neki dan.\nUltimatum koji je Marfi uputio nije prva epizoda u predstavi o vojnim napetostima između Sjedinjenih Država i Evropske unije.\nU proleće 2019. su Sjedinjene Države počele su sa neugodnim i direktnim pretnjama Evropi , ako se Evropska unija usudi da promoviše svoje odbrambene projekte. Reakcija Vašingtona usledila je ubrzo nakon što je Evropski parlament 18. maja dao preliminarno odobrenje za stvaranje Evropskog obrambenog fonda (EFD) i dodelio mu 13 milijardi evra za period od 2021. do 2027.\nViše troškova za oružje je nešto što se Vašingtonu svidelo, ali strateška nezavisnost ne dolazi u obzir. To je bilo pismeno upozorenje koje su Sjedinjene Države poslale Evropskoj uniji 1. maja 2019. godine. U saopštenju se navodi kako trenutni planovi “evropske odbrane” prete decenijama integracije transatlantske odbrambene industrije i vojne saradnje kroz NATO. U pismu je bilo mnogo pretnji o mogućim političkim i komercijalnim osvetama u slučaju da Brisel ostane pri nameri da razvija evropske projekte vezane za oružje.\nVašington se takođe usprotivio stvaranju takozvane Strukturirane stalne organizacije za saradnju (PESCO) u okviru koje je 25 zemalja EU počelo da razvija 34 projekta naoružanja.\n“Sjedinjene Države su duboko zabrinute zbog odobravanja propisa Evropskog fonda za odbranu i opštih uslova koje propisuje PESCO”, upozorila je zamenica američkog ministra odbrane Elen Lord u pismu upućenom Federiki Mogerini.\nSudeći po činjenici da su 22. maja Sjedinjene Države zakazale novi sastanak, očigledno je da EU prvomajskom pismu nije posvetila dovoljno pažnje i da ga nije razumela kao ultimatum.\nČini se da je Trampova uprava odlučila da seme “evropske samoodbrane” saseče u korenu.\nAmerički funkcioner Marfi je uveren da Evropljani pokušavaju da nadmudre prekomorske vladare demonstrirajući “projekte manjeg obima” i da se pod okriljem ovog “velikog skoka” pripremaju za razvoj vlastite proizvodnje oružja.\nJasno je da za SAD postoji opasnost da se zemlje koje progone jednu za drugom eventualno mogu ujediniti u otporu prekomorskom hegemonu, ali sadašnji stanar Ovalne kancelarije se i dalje nada da će uspeti da zgazi autonomiju evropskih protivnika pre nego što uspeju da se povežu u prilično uticajan blok.


O nama / Mobiwash-mobilne perionice za pranje kamiona, autobusa, teretnih vozila\nMobiwash Vaš partner za ekonomično pranje svih vrsta komercijalnih vozila\nMobiwash je proizvođač poluautomatskih perionica, orjentisan je ka potrebi za uspešnim i ekonomičnim pranjem voznih jedinica. Od planiranja do instalacije naš fleksibilan koncept omogućuje izradu mašina po meri Vaših potreba. Potreban Vam je pouzdan partner u poboljšanju efikasnosti i ekonomičnosti, Mobiwash je prava adresa za uspeh.\nMobiwash koncept namenjen je svim voznim parkovima od lakih ili teških komercijalnih vozila, ili vozila za autobuski prevoz putnika u gradskom, prigradskom, međunarodnom ili turističkom saobraćaju kojima pružamo mogućnost da korišćenjem Mobiwash koncepta ostvare punu ekonomičnost.\nMobiwash professional koncept namenjen je servisnim stanicama za komercijalna vozila i specijalizovanim perionicima. Korišćenjem Mobiwash koncepta ostvarićete zadovoljstvo vaših klijenata brzinom i kvalitetom usluge kao i projektovanim profitom.\nBilo da vršite kupovinu ili investiciju, bilo da očekujete ekonomičnost ili profit, ovde prezentujemo proces izgradnje Mobiwash poluautomatske perionice u nekoliko koraka koji će sigurno dovesti do ispunjenja Vaših očekivanja:\nProcena rentabilnosti ili profitabilnosti\nObuka i tehnička dokumentacija


Digitalni samit simbol je regionalne saradnje - European Western Balkans\nDigitalni samit simbol je regionalne saradnje\nAutor EWB 04. 04. 2019. 04. 04. 2019.\nDrugi Digitalni sumt Zapadnog Balkana; Foto: Tanjug/Sava Radovanović\nBEOGRAD – Potpisivanje regionalnog roming sporazuma obeležilo je prvi dan Drugog Digitalnog samita Zapadnog Balkana koji se održava u Beogradu.\nPotpisivanje sporazuma pokazuje da postoji jaka politička volja za digitalnu transformaciju celog Zapadnog Balkana, poručuje evropska komesarka za digitalno društvo i ekonomiju Marija Gabrijel.\nPomoćnica administratora UNDP-a i direktorka UNDP Regionalnog biroa za Evropu i Zajednicu nezavisnih država Mirjana Špoljarić-Eger ističe da je digitalizacija nova paradigma razvoja celog regiona.\nDigitalni samit izuzetno je dobra inicijativa Zapadnog Balkana koja ističe priroritete digitalizacije i omogućava jačanje veza u regionu zaključak je generalnog sekretara Međunarodne telekomunikacione unije Hulina Džao-a.\n“Time se podstiče razvoj celog regiona”, rekao je on.\nNa samitu je govorio i predsednik Privredne komore Srbije Marko Čadež. Najavio je eksluzivnu vest da će Regonalna komora danas omogućiti takmičenje za inovativne kompanije i tražiće se digitalna rešenja za slobodnu trgovinu i olakšanje godišnjih programa za regionalni ekonomski prostor.\nMeđu govornicima na Drugom digitalnom samitu pojaviće se i robot “Sofija”, najnovija inovacija “Hanson Robotike” koja je nastala kombinacijom nauke, inžinjeringa i umetnosti i koristi veštacku inteligenciju.\nNa Digitalnom samitu u Beogradu danas su dodeljene nagrade školama 21. veka, čiji su učenici pobedili na takmičenju u oblasti inovacija u organizaciji „Britanskog saveta“ u osnovnim školama širom Zapadnog Balkana.\nDrugi Digitalni samit ekonomija Zapadnog Balkana okupio je oko 4.000 učesnika i 200 govornika iz 30 ekonomija koji će predstaviti najnovije trendove u oblasti IT industrije.\nDigitalni samit jedan je od simbola regionalne saradnje, a iniciran je Berlinskim procesom. Održava se u okviru Digitalne nedelje Srbije od 1. do 7. aprila. Prvi digitalni samit održan je u Skoplju aprila prošle godine.\nDitialni samitMarija GabrijelRegionalni sporazum o rominguSrbijaZapadni Balkan\nTusk predlaže fleksibilan produžetak Bregzita


FMP ili Igokea, ko će u gornji deo tabele? - Sportske.net\nFMP ili Igokea, ko će u gornji deo tabele?\nTrener košarkaša FMP-a Vladimir Jovanovic rekao je danas da će njegova ekipa u predstojećem meču protiv Igokee u ABA ligi pokušati da nametne svoj ritam i da greške svede na minimum.\nOdjekuje na Jadranu, nova "bomba" Igokee!Tomić: ''Nikad Zvezdi nije bilo lako u Železniku''ZASTRAŠUJUĆA SERIJA - Sećate li se kada je poslednji put Zvezda izgubila od FMP-a?Zvezda 5 od 5, sjajan niz nastavljen u ŽeleznikuPoluvreme - Zvezda dominira, navijači uživaju, jedan igrač ih oduševljava!\nKošarkaši FMP-a sutra gostuju Igokei u prvoj utakmici šestog kola ABA lige.\n"Igokea je od početka sezone imala nekoliko odličnih utakmica, posebno na domaćem terenu. Ekipa je sačinjena od iskusnih igrača kojima podršku pruža nekoliko talentovanih košarkaša... Mi ćemo pokušati da nametnemo svoj ritam. Potrebno je da budemo odgovorni da bi ispunili zadatke i da greške svedemo na minimum", rekao je Jovanović.\nFMP i Igokea nakon pet odigranih kola imaju isti skor - dve pobede i tri poraza.\nTrener Igokee Nenad Trajković rekao je da je pred njegovom ekipom vrlo teška utakmica.\n"Dobra mlada ekipa koju odlikuje velika energija. Imaju oko 10 skokova u napadu po utakmici i moramo da obratimo pažnju na nekoliko igrača, pre svega Apića koji može da igra i licem i ledjima prema košu", rekao je Trajković i dodao da njegova ekipa, ako ponovi igru u odbrani kao protiv Krke, može do pobede protiv FMP-a.\nUtakmica se igra sutra od 20.00 u Laktašima.


Sastanak u Skupštini grada povodom posete dr Roberta Vilijamsa | Zavod za zaštitu spomenika kulture grada Beograda\nTema sastanka bila je projekat Starog sajmišta na kome Grad Beograd radi zajedno sa Vladom Republike Srbije. Direktorka Zavoda za zaštitu spomenika kulture grada Beograda Olivera Vučković predstavila je Projekat rekonstrukcije, adaptacije i sanacije Centralne kule na Starom sajmištu koji radi Zavod, a koju je neophodno kompletno rekonstruisati. Takođe, govorila je i o Projektu sanacije, adaptacije i rekonstrukcije Italijanskog paviljona, koji pripada i predstavlja integralni deo spomenika kulture „Staro sajmište – Logor Gestapoa“.\nZavod za zaštitu spomenika kulture grada Beograda upravo završava Projekat za izvođenje radova na rekonstrukciji Centralne kule. U međuvremenu Vlada Srbije, odnosno Ministarstvo kulture i informisanja formiralo je instiuciju Memorijalni centar Staro sajmište koja treba da započne rešavanje imovinsko-pravnih i ostalih vitalnih pitanja u cilju uspostavljanja rada memorijanog centra.\nTokom sastanka dr Robert Vilijams je rekao da se nada nastavku dijaloga kako bi zajedno izašli na kraj sa ovim veoma kompleksnim pitanjima i pozvao zamenika gradonačelnika Gorana Vesića i delegaciju Grada Beograda da posete Američki memorijalni muzej Holokausta u Vašingtonu.\nOZNAKE: staro sajmisteZavod za zaštitu spomenika kulture grada BeogradaZavod za zaštitu spomenika kulture grada Beogradastaro sajmište


srbijasport.net - Fudbal - Muškarci - 2019-2020 - Prva liga Srbije - Vesti\nSreda, 12.08.2020 03:16\n28.07.2020 18:40 Ašković\nPre neki dan dobio sam poruku od trenera Igora Savića da je preuzeo Smederevo 1924. Čestitajući mu na novoj stepenici u njegovoj karijeri, izneo mi je najsvežija saznanja vezana za pripreme dojučerašnjeg prvoligaša. Kaže da se brzo dogovorio sa predsednikom Zoranom Lončarom, i izrazio veliko zadovoljstvo dolaskom u veliki klub, duge i bogate tradicije. - Krenuo sam prošle nedelje, i...\n23.07.2020 16:02 fksindjelic.rs\nU novom kontrolnom meču, izabranici Miloša Lukića izgubili su od OFK Beograda rezultatom 2:1. Romantičari su bili rezultatski bolji od Orlova, iako je igra na terenu pokazala egal borbu. Strelci za domaćina su bili Ahmetović i Stefan Janković, a strelac za Sinđelić je bio Miloš Štulić izdanak škole Orlova.\n19.07.2020 16:13 fksindjelic.rs\nFudbaleri Sinđelića su odigrali prvi kontrolni meč u okviru priprema pred početak novog šampionata. Rival im je bila ekipa Železničara iz Pančeva, inače novi član Prve lige Srbije. Mladi tim orlova je dobro odigrao protiv dosta iskusnije ekipe iz Pančeva. Pri rezultatu 0:0 Orlići su imali dve stopostotne šanse preko Selimovića i Radovanovića, ali mreža se nije tresla. Ipak u drugom delu...\n17.07.2020 07:20 H.D. Vujanović\nFudbaleri Sinđelića vredno treniraju na svom stadionu. Trener Miloš Lukić sa pomoćnikom Nebojšom Nedeljkovićem kuje planove za narednu sezonu, sezonu koju će orlovi odigrati u Srpskoj ligi grupa Beograd. U iščekivanju žreba i rasporeda utakmica u okviru šampionata, sportski direktor Nikola Valentić i trener Miloš Lukić su napravili spisak utakmica koje će se odigrati do početka...\n14.07.2020 11:00 fksindjelic.rs\nFudbaleri Sinđelića vredno treniraju na svom Stadionu. Trener Miloš Lukić sa pomoćnikom Nebojšom Nedeljkovićem kuje planove za narednu sezonu, sezonu koju će orlovi odigrati u srpskoj ligi grupa Beograd. U iščekivanju žreba i rasporeda utakmica u okviru šampionata, sportski direktor Valentić Nikola i trener Miloš Lukić su napravili spisak utakmica koje će se odigrati do početka...\n09.07.2020 22:32 FK Sinđelić\nSinđelić kreće pripreme za novo takmičenje. Orlovi će biti u društvu beogradksih trećeligaša, a očekuju se mečevi sa Borčom, OFK Beogradom, Radničkim iz Obrenovca. „Ulagaćemo u infrastrukturu, reflektore, teren sa veštačkom podlogom.“ – započeo je Valentić. „Takođe želimo da napravimo mlad i perspektivan tim. Miloš Lukić će voditi ekipu, a uskoro ćemo imenovati i imena pomoćnika....\n06.07.2020 13:02 Ašković\nProšle godine, u ovo vreme, većina superligaša i poneki prvoligaš odlazili su put Austrije i Slovenije na visinske i završne pripreme pred start prvenstva. Zbog pandemije i zatvorenih granica, planovi su pali u vodu, i najpovoljnija i najbezbednija opcija pokazao se Zlatibor sa velikim brojem dobro pripremljenih terena i dostupnim hotelima. Međutim, pogoršavanjem epidemiološke situacije u...\n04.07.2020 20:16 Ašković\nOFK Bačka, povratnik u društvo superligaša, počeo je sa pripremama 29. juna na stadionu "Vava". Obavljena su sva zdravstvena i fizička testiranja, i iza igrača je prva nedelja priprema. Radilo se naporno, dva puta dnevno i od trenera Dejana Rađenovića igrači su dobili nedelju slobodnu. U proseku treninzima prisustvuje oko 20 igrača. Od pojačanja sa ekipom su Slaviša Stojanović (31), iskusni...\n04.07.2020 18:16 Ašković\nNa klupi lazarevačkog prvoligaša trenera Zorana Milinkovića naslediće takođe iskusan stručnjak Dejan Nikolić (51). Novi kolmilar je pre četiri godine sedeo na klupi "rudara", tako da dobro poznaje rukovodstvo kluba i većinu igrača. Pre Kolubare vodio je uspešno kragujevački Radnički, Jagodinu, Budućnost (Valjevo), Mačvu (Šabac), Mladost (Lučani) i Slogu iz Bajine Bašte. Nikolić je imao uspešnu...\n04.07.2020 17:27 Ašković\nIgrači RFK Grafičara još uživaju u kratkom i zasluženom odmoru. Vicešampion Prve lige Srbije oduševio je brojne poklonike fudbala širom zemlje i ostaje žal što neće moći da svoje znanje i potencijal demonstriraju na superligaškim terenima. - Evidentno je da smo dve zadnje godine postigli smo rezultate vredne pažnje i pohvala. Imam subjektivni osećaj da smo napredovali na svim poljima,...\nDjoleWTF i još 1 korisnika su tipovali utakmicu\nOFK 019 - Brodoremont\nmladjaa i još 6 korisnika su tipovali utakmicu\nBorac 2016 - Napredak (P)\nGuzvica je tipovao utakmicu\nKaraš (K) - Polet\nFudbal u srcu\nMladenko je kreirao novo takmičenje\nCrvena zvezda - Spartak ŽK


Festival /Predstave "Welcome" i "Kralj Lear" odabrane u bh. selekciju 58. MESS-a / Radio Sarajevo\nFestival / Predstave "Welcome" i "Kralj Lear" odabrane u bh. selekciju 58. MESS-a\n26. 06. 2018. u 18:57:00 Fena\nPredstave “Welcome“ i “Kralj Lear“ odabrane u bh. selekciju 58. MESS-a\nPredstave “Welcome“ reditelja Nermina Hamzagića i “Kralj Lear“ Diega de Bree odabrane su u bh. selekciju 58. Internacionalnog teatarskog festivala MESS.\nU konkurenciji ukupno 16 predstava, ovogodišnji selektor bh. selekcije, teatarski kritičar i teatrolog Aleksandar Milosavljević, odabrao je ove predstave zbog, kako je naveo, jasno profilisanih stavova autora i dovoljno hrabrosti da se upuste u uvijek riskantna istraživanja koja preispituju okvire i granice teatarskog izraza i tako vode teatar naprijed.\nObrazlažući odabir predstave “Welcome“, Milosavljević je naglasio da ovo scensko događanje mudro koristi scenski prostor te ga kreativno preoblikuje i teatarskom igrom redefiniše.\n"Suptilnost poigravanja scenskim prostorom, maestralnost glumaca koji u neobičnim uslovima, delikatno i nježno razigravaju ovu priču, kvaliteti su ove predstave zbog kojih je, smatram, treba prikazati na MESS-u", istakao je Milosavljević i dodao da predstava preispituje društvenu stvarnosti koja je presudno obilježena traumama rata s kraja prošlog vijeka, ali i dramatičnim posljedicama aktuelne globalizacije.\n"U namjerno oskudnoj scenografiji, ova predstava svedenim sredstvima i pažljivo biranim postupcima otvara prostore za promišljanja o odgovornosti koja se, vidjet ćemo, tiču svijesti o funkcionsanju kolektiva (porodice, društva, države), o samoći koja vodi u ludilo, o starosti i nemoći (političkoj, vladarskoj, ali i ličnoj) i napose, gotovo beketovski, o suočavanju sa smrću i nestajanjem", obrazložio je Milosavljević odabir predstave “Kralj Lear“.\nInternacionalni teatarski festival MESS bit će održan od 29. septembra do 6. oktobra.\nSlijedeći centralnu temu “Otvoreni za sve“, Festival će zvanično 29. septembra, u Narodnom pozorištu Sarajevo otvoriti istoimena predstava argentinske rediteljice i koreografkinje Constanze Macras, a publika će moći pogledati predstave iz 16 država i sa četiri kontinenta, saopćeno je iz Festivala MESS.\nPlakat (Foto: Narodno pozorište Sarajevo)\nTagovi: Narodno pozorište Sarajevo MESS predstava izbori\nVelika zainteresiranost / Igranje teatarskog performansa "Welcome" za zeničku publiku


Ponovo kasni odluka ko od bujanovačkih preduzetnika dobija opštinske subvencije - Bujanovačke\nPočetna DRUŠTVO Ponovo kasni odluka ko od bujanovačkih preduzetnika dobija opštinske subvencije\nBujanovačke20. jun 2022.DRUŠTVO, EKONOMIJA, NASLOVNA0\nBujanovac, 20. jun 2022. Rezultati opštinskog konkursa za dodelu bespovratnih sredstava od ukupno 24 miliona dinara bujanovačkim preduzetnicima kasne, kao i prošle godine. Po pravilima konkursa, nadležna komisija je trebala 15. juna da objavi ko od preduzetnika dobija novac i u kom iznosu, ali odluke još uvek nema.\nPredsednik komisije Agon Islami nije odgovorio na pitanja našeg portala kada će biti objavljeni rezultati.\nOn je inače i prošle godine bio na čelu komisije za raspodelu novca i vrednovanje projekata, kada se na rezulatate čekalo dva meseca po isteku roka, a ceo proces obeležilo je nezadovoljstvo preduzetnika, sumnje da je konkurs namešten i sukobi među partnerima u vladajućoj koaliciji, o čemu su Bujanovačke više puta pisale.\nNezadovoljstvo i sumnje na regularnost postupka ponovo su prisutni među bujanovačkim preduzetnicima i to onima koji su prošle godine dobili novac od Opštine.\nNaime, u ovogodišnjem konkursu se navodi da “Korisnici sredstava iz prethodne godine nemaju pravo da se prijave za sufinansiranje“.\n-Ja sam prošle godine dobio subvencije, a ove nisam konkurisao zbog tog novog pravila, koje je po meni besmisleno. Ako mi ispunjavamo sve obaveze iz ugovora, zapošljavamo ljude, trošimo novac namenski, za razvoj naših firmi, zašto bi nam bilo uskraćeno pravo da ponovo konkurišemo. Sumnjam da se to pravilo neće primenjivati za sve, da će neki biti povlašćeni i ponovo dobiti novac, videćemo na kraju – kaže vlasnik jedne lokalne firme.\nBujanovačke su Islamija pitale i da li će se komisija strogo pridržavati ovog pravila, ali do objavljivanja teksta odgovor nismo dobili.\nZa subvencije je ove godine konkurisalo 185 preduzetnika, a rok za prijavu istekao je 31. maja, o čemu su Bujanovačke pisale.\nTAGkomisija konkurs preduzetnici rezultati subvencije\nPrevious PostKomunalac: Bujanovac bez vode do 16 časova Next PostKantaru pritvor zbog OK Radija


Raste tržište falsifikovanih PCR testova na Balkanu: Prodaju ih i u kafanama - Insajder.in\nRaste tržište falsifikovanih PCR testova na Balkanu: Prodaju ih i u kafanama\nTužilaštvo za organizovani kriminal (TOK) u posljednjih godinu i po dana u Srbiji, u dva odvojena postupka, procesuiralo je 12 osoba – pripadnika kriminalnih grupa koje su izrađivale lažne PCR testove, podaci su TOK-a.\nŠest pripadnika organizovane kriminalne grupe uhapšeno je 16. avgusta 2020. godine i kod njih je nađeno 16 falsifikovanih PCR testova. Svi oni su pravosnažno osuđeni. Drugih šest osoba privedeno je u aprilu prošle godine, a epilog ovog hapšenja je pet pravosnažnih presuda zbog falsifikovanja i prodaje lažnih PCR testova.\nKazne za ovo djelo se, prema zakonu, kreću u rasponu od tri mjeseca do osam godina zatvora u zavisnosti od toga da li je riječ o organizatoru ili saradniku.\nOd početka pandemije, sa ograničavanjem kretanja ljudi i uslovljavanjem ulazaka u veliki broj država uz negativni PCR test, sve je više zloupotreba ovog dokumenta i lažnih negativnih testova koji se prodaju i na internetu. U Srbiji zabilježeno je nekoliko policijskih akcija hapšenja osoba koje su krivotvorile ovaj dokument.\nPrema podacima policije, tržište prodaje falsifikovanih PCR testova na internetu u Srbiji raste. Otkriveni su i slučajevi da su trgovci ovim lažnim dokumentima čak falsifikovali i adrese državnih institucija. Naime, adresa sa koje oni šalju test svojim klijentima na prvi pogled slična je originalnoj. Razlika je samo u crtici.\nLažna adresa koju su falsifikatori napravili za potrebe prevare glasi obaveš[email protected], dok je zvanična obaveš[email protected]\nFalsifikatori od klijenata traže lične podatke i mejl adresu na koju bi poslali test, kao i datum za kada je dokument potreban.\nNakon dokaza o uplaćenih oko 30 evra, falsifikatori klijentu šalju lažni nalaz. Lažna potvrda je na prvi pogled identična onoj koja se dobija od Instituta za javno zdravlje Srbije “Batut” i na kojoj se takođe nalazi kod za skeniranje. Ali, na falsifikatu ovaj kod vodi na lažnu stranicu RFZO koja obavještava da je riječ navodno o validnom testu. Jedini originalni PCR testovi dobijaju se u državnim ustanovama koje su akreditovane za tu namjenu.\nLažni PCR testovi postali su “popularni” ne samo u Srbiji već i na cijelom Balkanu, ali i u svijetu.\nGranična policija Bosne i Hercegovine saopštila je da je od septembra 2020. do 31. marta 2021. tokom obavljanja provjera otkrila više od 80 lažnih testova. Najviše falsifikata našli su kod državljana Turske, Kine, Sjeverne Makedonije, Njemačke i Slovenije. Makedonska policija je za samo nekoliko mjeseci ove godine otkrila oko 50 lažnih PCR testova na graničnim prelazima prema Bugarskoj i Srbiji.\nTri državljana Srbije uhapšena su prije nedjelju dana na graničnom prelazu Tabanovce zbog sumnje da posjeduju falsifikovane PCR testove na virus korona, saopštila je policija Sjeverne Makedonije. Srpski državljani S. U. (50), S. Š. (55) i M. J. (35) privedeni su na prelazu Tabanovce između Srbije i Sjeverne Makedonije i predati su policiji u Kumanovu.\nZa ulazak u Sjevernu Makedoniju, kao i za izlazak iz te zemlje, neophodan je sertifikat o vakcinaciji, PCR ili brzi test na virus korona ili potvrda o nedavno preležanoj bolesti kovid-19.\nKosovska policija zabilježila je 17. septembra na prelazu Brnjak pokušaj prelaska dvojice muškaraca koji su falsifikovane testove nabavili u kafani.\nPolicija je tokom redovne kontrole dokumenata na ovom prelazu, zatražila negativne nalaze PCR testova od dvojice muškaraca. Putnici su ih priložili, a policija je odmah posumnjala da su dokumenti falsifikovani. Njih dvojica su potom, tokom ispitivanja priznali da su lažne kovid testove nabavili u kafani u Novom Pazaru, prenosi Politika.\nPrethodna vijest\tŽuti meteoalarm zbog magle i vjetra\nSljedeća vijest\tU toku akcija MUP-a RS: Uhapšeno 10 osoba, pretresi na više od 20 lokacija\nMilanović osudio izjavu Komšića “Želim da zaštitim Hrvate u BiH od BEZOBRAZNOG ZULUMA”\nStižu nove dojave o bombama, nakon škola “na meti” Beograđanka i niški aerodrom


Prvi hibridni multifunkcionalni uređaj na svetu » E-PORT Solutions Sistem d.o.o\nJedinstvena hibridna tehnologija omogućava standardnu monohromatsku štampu ali i štampu putem posebnog plavog tonera koji omogućava uređaju kompletno brisanje odštampanog materijala i ponovno korišćenje istog papira.\nDizajniran za poslovno okruženje koje kombinuje ekonomičnost, efikasnost i ekološku komponentu omogućava i:\nŠtampanje sa bilo kog povezanog uređaja u okruženju putem autorizacije karticom ili ukucavanjem šifre kosrisnika;\nCloud štampanje omogućava Vam da pristupite svojim dokumentima bez obzira gde se nalazili. Svoje dokumente možete štampati sa Microsoft OneDrive-a, Google Drive-a ili Dropbox-a;\nŠtampanje sa mobilnog telefona pruža neverovatnu fleksibilnot i brzinu koristeći Airprint, Google Cloud print, Mopria Print usluge ili Tošibin softver pod nazivom Print & Capture.\nMi u Tošibi verujemo da napredne tehnologije moraju biti jednostavne za korišćenje, pa smo to imali na umu i prilikom stvaranja jednog jedinstvenog uređaja kao što je hibridni multifunkcionalni aparat. Veliki displej u boji osetljiv na dodir, po izgledu i funkcijama indentičan jednom većem pametnom telefonu, pružiće Vam direktan pristup svim postojećim funkcijama hibridnog aparata i povećati efikasnost radnog okruženja.\nŠtampanje nikad nije bilo zdravije po okolinu\nVeoma često se dešava da nakon sastanaka ostaje veliki broj odštampanog materijala koji više nije potreban i koji u 90% slučajeva završava u Vašoj kanti. U ovim slučajevima, Tošiba hibridni uređaj pružiće Vam mogućnost odabira plavog tonera i štampanje materijala u plavoj boji, tako da kada Vam odštampani materijal ne bude bio više potreban, sve što treba da uradite jeste da isti vratite nazad u aparat i odaberete proces brisanja, odnosno dekolorizovanja. Uzevši u obzir da na ovaj način standardni papir možete koristiti ponovo od 5 - 10 puta, ušteda papira na mesečnom i godišnjem nivou se može meriti u stotinama hiljada. Kako bi pratili količinu papira koji ste sačuvali, uređaj će generisati izveštaje koji će to učiniti za Vas. Osim što ćete zasigurno smanjiti novčane troškove prilikom nabavke novog papira, napravićete i značajne koristi za svoje okruženje automatskim smanjenjem emisije ugljendioskida i potrošnje vode, koji nastaju prilikom proizvodnje svakog papira.\nJedinstveni hibridni monohromatski uređaji brzine prilikom standardne štampe od 35 - 50 strana u minuti, i do 35 strana u minuti korišćenjem plavog tonera.\nJednostavnost, prilagodljivo okruženje i interfejs poput tableta koji daju pristup štampanju, skeniranju, kopiranju, korišćenju fax-a ili funkcije brisanja na jedinstven i slikovit način.\nPotpuna zaštita podataka korišćenjem enkriptovanog Tošibinog hard diska.


SEZONA USPEHA ZAVRŠENA U UZBEKISTANU: Savez za dizanje tegova imao najbolju godinu u istoriji (FOTO) - Ostali sportovi, Vesti\nSEZONA USPEHA ZAVRŠENA U UZBEKISTANU: Savez za dizanje tegova imao najbolju godinu u istoriji (FOTO)\nRedakcija 24.12.2017., 19:40\nSavez Srbije za dizanje tegova završava ovu 2017 godinu, kao jednu od najuspešnijih u svojoj istoriji.\nTamaš Kajdoči je osvojio medalje na Svetskom i Evropskom prvenstvu za juniore, a ekipa Srbije je pobedila na Mediteranskom kupu. Na ovaj sportski niz uspeha mogu se nadovezati i aktivnosti predstavnika ovog Saveza na međunarodnom planu. Dr Dado Medić, član medicinskog komiteta Evropske federacije za dizanje tegova, pozivan je ove godine od Evropske federacije da brine o zdravlju svih sportista na Evropskim prvenstvima za seniore (Split) i junire (Drač).\nProf. Dr Milan Mihajlović, predsednik saveza i član tehničkog komiteta Međunarodne federacije za dizanje tegova pored toga što je bio aktivan kao sudija na najvećim takmičenjima u dizanju tegova (Olimpijske igre, Svetska i Evropska prvenstva, Univerzijada, Mediteranske igre…), ove godine po četvrti put je poslat kao ekspert Međunarodne federacije za dizanje tegova da promoviše ovaj olimpijski sport i edukuje mlade sportiste, trenere i sportske sudije. Nakon Irana, Ugande i Tunisa na red je na kraju sezone došao Uzbekistan.\n– Međunarodna federacija za dizanje tegova je zajedno sa Državnim komitetom za fizičku kulturu i sport Uzbekistana, Olimpijskim komitetom Uzbekistana i Uzbekistanskom federacijom za dizanje tegova organizovala seminar o dizanju tegova na kome su još dva predavača pored mene, bili iz Rusije i Kazahstana, a kao učesnici predstavnici Rusije, Kazahstana, Turkmenistana, Tadžikistana i Uzbekistana – istakao je po dolasku iz Uzbekistana prof. dr Milan Mihajlović, predsednik Saveza Srbije za dizanje tegova.\n– Održao sam predavanje u prepunoj sali sjajnog centra državnog Instituta za fizičku kulturu Uzbekistana, zatim i u sedištu Olimpijskog komiteta Uzbekistana. Posetili smo njihovu federaciju za dizanje tegova. To je zgrada u centru Taškenta namenjena samo ovom sportu, u kojoj pored administrativnog i dela za trening, imaju prostorije za smeštaj mladih sportista. Nadam se da ćemo nastaviti sa odličnim rezultatima i da ćemo i mi dobiti našu kuću za nekoliko godina – rekao je on i dodao:\n– Na kraju moram da se zahvalim Ministarstvu omladine i sporta koje finansijski kroz redovne programme i kampove podržava naše aktivnosti – zaključio je Milan Mihajlović.\nDizanje tegovaMilan MihajlovićSavez za dizanje tegova\nPrethodna vest ZVEZDINI ‘ŠEICI’: Ovako fudbaleri izgledaju kad se ‘skockaju’ u Emiratima (FOTO)\nSledeća vest NEVEROVATNA ODLUKA SUDIJE: Pogledajte dobro, ovo je šut za tri poena (VIDEO)\nZVEZDINI ‘ŠEICI’: Ovako fudbaleri izgledaju kad se ‘skockaju’ u Emiratima (FOTO)\nNEVEROVATNA ODLUKA SUDIJE: Pogledajte dobro, ovo je šut za tri poena (VIDEO)


Putin i Xi u partnerstvu 'bez granica' suprotstavljaju se SAD\n4. februar/veljača, 2022.\nPredsednik Rusije Vladimir Putin i predsednik Kine Si Đinping na sastanku uoči otvaranja Zimskih olimpijskih igara, 4. februar 2022.\nKineski predsednik Si Đinping (Xi Jinping) i ruski Vladimir Putin najavili strateško partnerstvo dveju država koje, kako je navedeno, ima za cilj da se suprotstavi uticaju Sjedinjenih Američkih Država (SAD).\n"Prijateljstvo između dve države nema granica, nema 'zabranjene' oblasti saradnje", saopštile su dve države nakon sastanka Putina i Sija 4. februara u Pekingu, uoči otvaranja Zimskih olimpijskih igara.\nDok Rusija i Kina produbljuju veze, suočene su sa sve većim kritikama sa Zapada. Do susreta Sija i Putina došlo je usred sve veće kineske podrške Rusiji u konfliktu sa Ukrajinom - koji preti da preraste u oružani sukob.\nRusija i Kina su u zajedničkoj izjavi pozvale NATO savez da zaustavi svoje širenje, dok je Moskva navela da u potpunosti podržava stav Pekinga o Tajvanu i da se protivi nezavisnosti Tajvana u bilo kom obliku.\nŠta su ključne poruke zajedničke izjave Kine i Rusije?\nZajedničko saopštenje ima nekoliko ključnih stavki:\nRusija je izrazila podršku stavu Kine da je Tajvan neotuđivi deo Kine i protivljenje bilo kakvom obliku nezavisnosti ostrva.\nIzrazili su protivljenje savezu između Australije, Britanije i Sjedinjenih Država, za koji su rekli da povećava opasnost od trke u naoružanju.\nKina se pridružila Rusiji u pozivu na prekid proširenja NATO-a i podržala njen zahtev za bezbednosnim garancijama sa Zapada, posebno u vezi sa Ukrajinom.\nIzrazili su zabrinutost zbog planova SAD da razviju protivraketnu odbranu i da je rasporede u raznim delovima sveta.\nKritikovali su pokušaje "određenih država" da uspostave globalnu hegemoniju i nametnu sopstvene standarde demokratije.\nPlaniraju jačanje saradnje na polju veštačke inteligencije i informacione bezbednosti.\nVredni ugovori o isporuci nafte i gasa\nRuski državni energetski giganti Gasprom i Rosnjeft u petak su dogovorili nove ugovore o isporuci gasa i nafte Kini, vredne desetine milijardi dolara.\nIz Kremlja je saopšteno da su dvojica predsednika razgovarala i o potrebi proširenja trgovine u nacionalnim valutama "zbog nepredvidivosti upotrebe dolara".\nRanije je američki predsednik Džo Bajden najavio mogućnost da se ruskim kompanijama ne dozvoli trgovina u dolarima, u slučaju ruske invazije na Ukrajinu.\nPutin o bliskim vezama Pekinga i Moskve\nNa sastanku sa Si Đinpingom, ruski predsednik Vladimir Putin pozdravio je bliske veze Moskve i Pekinga, u momentu kada dvojica lidera žele da se predstave kao protivteža Sjedinjenim Američkim Državama i njihovim saveznicima.\nPriroda odnosa Moskve i Pekinga je "bez presedana" i dve zemlje su "primer dostojanstvenih odnosa", prenele su svetske agencije Putinovu izjavu sa početka sastanka.\nSi Đinping organizuje prijem za svetske lidere, dok deo bojkotuje ZOI\nPutin u Pekingu dok zapadni zvaničnici bojkotuju\nPutin je među gostima najviši zvaničnik na otvaranju Igara, nakon odluke SAD, Britanije i drugih država da ne šalju zvaničnike u znak protesta zbog kršenja ljudskih prava u Kini i navoda o represiji Ujgura i drugih muslimanskih manjina.\nRazgovori Sija i Putina su njihov prvi susret od 2019. godine.\nLideri pet bivših sovjetskih centralnoazijskih zemalja, koje imaju bliske veze i sa Rusijom i sa Kinom, sledili su Putinov primer i prisustvuju otvaranju ZOI, zajedno sa zvaničnicima drugih država koje imaju političke i ekonomske veze sa Pekingom.\nPutin u fazi 'Milošević'


Zastave NATO i BiH\nNATO savez ove godine obilježava 65. godinu postojanja. Ovo je bila prilika da se na konferenciji u Banjaluci "65 godina NATO-a: Mir, sigurnost i razvoj u Evropi" razgovara o rezultatima ovog vojnog saveza u proteklom periodu, ali i daljim koracima. Što se tiče Bosne i Hercegovine, rasprave koje su vođene na ovu temu pokazale su da najveći problemi oko atlantskih integracija postoje na političkoj razini.\nBosna i Hercegovina je pristupanje evroatlantskim integracionim procesima utvrdila kao jedan od prioriteta spoljne politike. Proces približavanja Bosne i Hercegovine NATO savezu formalno je započet 14. decembra 2006. godine potpisivanjem Okvirnog dokumenta sa NATO-om. Potpisivanjem ovog dokumenta, BiH je postala članicom NATO programa "Partnerstvo za mir" .\n"Postoje određene brige, kako u Briselu tako i u Vašingtonu, da BiH ne zaostane za ostalim zemljama regiona. Ovo nije rasprava o odnosima BiH i NATO-a, već o tome da li BiH želi da gradi bolju budućnost za buduće naraštaje. Ukoliko BiH želi bolju budućnost njen put ka EU i NATO savezu će biti olakšan", kazao je Wilson.\nEvroatlantske integracije, prije svega, podrazumijevaju korjenite društvene reforme u svim oblastima, istakao je zamjenik komandatna NATO štaba u BiH Ole Asbjørn Fauske. Podsjetivši je da je NATO štab u BiH došao na poziv državnog Predsjedništva i da je njegova uloga u BiH, prije sveg, savjetodavna u oblasti odbrane.\n"Kada je u pitanju približavanje BiH NATO savezu, Ministarstvo odbrane i Oružane snage BiH ostvarili su veliki napredak. Glavni izazovi postoje isključivo na političkoj razini, a manje na razini onoga što jeste djelovanje Ministarstva odbrane i Oružanih snaga BiH", ocijenio je Fauske.\nOvaj problem političke prirode dolazi iz entiteta Republika Srpska (RS). I pored toga što se radi o međunarodnom ugovoru kojeg je potpisala država Bosna i Hercegovina, i pozicija i opozicija u RS smatraju da članstvo u NATO - u treba staviti na čekanje.\n"Mora da se tretira jedinstveno i nemoguće je da vojna imovina bude odvojena, a da ostali dio imovine ostaje kao neriješeno pitanje u BiH. U svakom slučaju, što se tiče NATO-a zajednički je stav i da bez Srbije nema puta ka NATO-u. Isto tako zajedničko je kad dođe vrijeme, da se raspiše referendum i pitaju ljudi da li hoće u NATO ili neće u NATO - zbog trauma koje smo imali, koje se ne trebaju zaboraviti", tvrdi Dodik.\n"Sve međunarodne obaveze koje je BiH potpisala treba ispuniti, ali mi mislimo da priča o članstvu u NATO-u može da se desi tek onoga momenta kada se takva vrsta odluke postigne i u Srbiji", smatra Mladen Ivanić, lider PDP-a.\nProfesor na Fakultetu političkih nauka u Sarajevu i predsjednik Savjeta Atlantske inicijative Nerzuk Ćurak smatra da je odnos Bosne i Hercegovine prema NATO-u neozbiljan u odnosu na usvojena strateška opredjeljenja zemlje.\n"A onda se nekoliko godina zamajavamo i, ustvari, svoju stratešku odluku relativiziramo, banaliziramo je, izvrgavamo je ruglu itd...", ocijenjuje Ćurak.\n"Dijelim mišljenje da će RS pratiti liniju Srbije, dakle, za šta se Srbija odluči, to će pratiti i RS. Koliko je to dobro, to je drugo pitanje", navodi Ćurak.\n"Pozivanje na Srbiju je najlakši i najjednostavniji način da se pobjegne od domaće odgovornosti koja nam stoji ovdje pred očima. Činjenica je da je regionalni i nacionalni plan bitan, dakle, jeste važno hoće li Srbija biti u NATO-u ili neće, kao što je važno što je Hrvatska već u NATO-u, što je Albanija već u NATO-u, što Crna Gora, prije ili kasnije, prelazi u završnu fazu, napreduje, ali pored tih predizbornih oklijevanja, mene više zabrinjava što mi nemamo niti jasnu strategiju odnosa, niti, što je još gore, imamo potpuno otvorenu, sadržajnu, racionalnu debatu, raspravu o tome - da prvo objasnimo šta donosi pozitivno, ša donosi negativno, i da onda napravimo stav na osnovu jedne računice, dobre, stare računice", riječi su Tomića.\n"Duboko sam uvjerena da su nas ovi posljednji, strašni događaji do te mjere osvijestili da smo vidjeli s kim imamo posla - jer, bez obzira da li je riječ o Federaciji BiH ili o Republici Srpskoj, apsolutno je identična matrica na vlasti. To je vlast koja služi samo sebi i svojim interesima. Uopće nije zainteresirana ni za narod, ni za državu, ni za entitet", zaključuje Selimbegović.


RSE: Lajčak bi da pregovore Srbije i Kosova obnovi već u junu - Teslavision\nPo izvorima RSE sa sastanka, Lajčak namerava da stupi u kontakt sa zvaničnom Prištinom “istog dana” kad se formira vlada Kosova što je najavljeno za sutra, sredu, kako bi se obavile poslednje pripreme za održavanje nove runde. Time bi se obeležilo ponovno pokretanje dijaloga.Da bi uspeo Lajčakov plan o novoj rundi dijaloga, potrebno je otvaranje granica, što se očekuje 15. juna, daa bi pregovarači mogli da dodju u Brisel.\nKako je rečeno RSE, specijalni predstavnik Lajčak je “izričito naglasio” da će požuriti organizovanje prvog susreta, te stoga neće čekati na okončanje izbora u Srbiji, najvljenih za 21. jun, već će rundu pregovora organizovati odmah po otvaranju granica.\nLajčak je, kako se navodi, rekao da to neće više biti dijalog o tehničkim pitanjima, već “visoko politički proces”.\nRSE dodaje da se “ubedljiva većina” diplomatskih predstavnika zemalja EU na sastanku izjasnila protiv mogućnosti razmene teritorija Srbije i Kosova, aa da su posebno Nemačka i Francuska “oštro i jasno protiv te ideje”.\nPrevious : U eksploziji u džamiji u Kabulu dvoje poginulo, dvoje ranjeno\nNext : Rusija skandalizovana nasiljem američke policije protiv novinara


EP o stabilizaciji i pridruživanju Srbije danas i sutra - Televizija Kopernikus TV K::CN\nEP o stabilizaciji i pridruživanju Srbije danas i sutra\nŠesta sednica Parlamentarnog odbora za stabilizaciju i pridruživanje EU i Srbije biće održana danas i sutra u Evropskom parlamentu u Strazburu.\nPrema saznanjima portala „Juropean Vestern Balkans“ (EWB), tokom dvodnevnog zasedanja poslanici oba parlamenta razmeniće mišljenja sa Danijelom Šaerom, ambasadorom Estonije u Srbiji, s obzirom na to da je Estonija u drugoj polovini predsedava Savetom EU.\n„Razgovaraćemo o pitanjima osnovnih prava i sloboda, funkcionisanja demokratskih institucija i uloge parlamenta u procesu integracije Srbije. Štaviše, posmatramo sa posebnim interesom i dugo čekani dijalog u Srbiji o budućnosti Kosova i želimo da naučimo od naših partnera kako će ovaj dijalog funkcionisati“, rekao je za on za EWB.\nPeta sednica Odbora održana je septembra 2016. i zajedničkom Deklaracijom posebno je pozdr\navljeno otvaranje pregovaračkih poglavlja 23 (pravosuđe i osnovna prava) i 24 (pravda, sloboda i bezbednost) i tekuća reforma javne uprave, navodi EWB.


Američke sankcije su samo dio priče u neredima u Iranu -- Gospodari lutaka -- Sott.net\nSre, 04 Pro 2019 09:28 UTC\nSpoljnopolitički komentator Borislav Korkodelović ističe da su sankcije u Iranu "konstanta" i podseća da su u ovom ili onom vidu one na snazi protiv te zemlje od 1979. godine i upada radikalnih studenata u Ambasadu SAD u Teheranu.\n"Tada su Amerikanci uveli sankcije Iranu i do danas se taj intenzitet samo menja. Iran je, i kao društvo, i kao država, i kao privreda, naučio da živi pod sankcijama, koje su uvek u pozadini i uvek u određenoj meri utiču na situaciju u toj zemlji", objašnjava Korkodelović.\n"Međutim, to je samo jedan od razloga loše situacije u Iranu jer veliki deo novca odlazi na oružane snage", rekao je on.\n"Privreda Irana uspela je da se od monokulturne pretvori u manje-više stabilizovanu privredu", navodi Korkodelović i skreće pažnju da aktuelna vlast, koja je neoliberalne orijentacije, preduzima korake koji nisu popularni, između ostalog i povećanje cene benzina za 50 odsto.\n"Kako je objašnjeno, tu meru je preduzela, svesna opasnosti da to može da izazove nemre, kako bi prikupljene pare mogla da distribuira kao subvencije najsiromašnijima. Međutim, pi-ar nije bio dobro odrađen", ocenjuje Korkodelović.\nS druge strane, Iran bi, iako to zvanično ne kaže, voleo da bude kao Severna Koreja kojoj je članstvo u "nuklearnom klubu" garancija da je niko neće napasti.\n"Naravno, rukovodstvo Irana je lako razumeti jer bez nuklearnog oružja oni će postati lak plen, ili možda ne lak, ali plen", kaže Serjogičev, ali dodaje da\n"Ima, naravno, ludih glava u Vašingtonu koj pozivaju da Iran bude oslobođen onako kako su Amerikanci oslobodili Irak", kaže ekspert.\n"Tramp ima jednostavnu strategiju — on na svemu zarađuje novac. Amerika mora da zarađuje novac, a vojne operacije nisu zarada, nego troškovi. I zato Trampu ne odgovara da zapodeva rat sa Iranom, jer to dovodi u rizik njegove šanse da bude ponovo izabran", uveren je Serjogičev.\nKomentar: SAD aktivno radi na destabilizaciji Irana: Iran uhapsio 8 osoba koje su bile povezane s CIA-om tijekom nemira - državni mediji


Hercegovina dobija Centar za agrarni razvoj - Agro TV\nHercegovina dobija Centar za agrarni razvoj\nMinistar poljoprivrede, šumarstva i vodoprivrede Republike Srpske Stevo Mirjanić predložio je da se u Trebinju osnuje Centar za agrarni razvoj koji bi osim ovog grada obuhvatio i opštine Ljubinje, Berkoviće i Bileću.\nMirjanić je na sastanku u Trebinju najavio i da će uskoro za ovo područje biti nabavljena mašina za privođenje zemljišta namjeni – freza vredna oko tri miliona KM.\n– Ovo nije nova institucija, već oblik delovanja postojećih institucija bez novih zapošljavanja izuzev nekih specijalista za pojedino područje u institucijama koje bi činile ovaj centar – pojasnio je Mirjanić i dodao da bi već od marta naredne godine centar trebalo da počne sa funkcionisanjem.\nOn je istakao da se centar neće baviti samo zemljištem i vodom već i ostalim pitanjem razvoja na ovom području, dodajući da se ne sme zapostaviti stočarstvo, jer Trebinje, Ljbinje, Berkovići i Bileća imaju oko 13.000 goveda, oko 45.000 ovaca, blizu 1.000 koza i oko 100.000 brojlera.\n– Cilj nam je da se ono što se proizvede i preradi, i kao finalni proizvod plasira ne samo na ovom području već i u okruženju – rekao je Mirjanić.\n– Na području ove četiri opštine ima oko 12.000 poljoprivrednog zemljišta, ali ne znamo u kakvom se stanju nalazi, a oko 4.500 hektara se obrađuje. Hoćemo da se poveća taj broj hektara, da ih identifikujemo, da se uradi inventarizacija površina i da vidimo šta je za obradu, šta za pošumljavanje – naveo je Mirjanić.\n– Sa pet miliona KM, koje je Vlada Republike Srpske ove godine namenila za podsticanje razvoja irigacionih sistema, dostižemo cifru od oko 40 miliona KM sredstava ulaganja u te sisteme – rekao je Mirjanić.\nGvoreći o formiranju Centra, gradonačelnik Trebinja Luka Petrović naveo je da će na taj način biti unaprijeđen razvoj poljoprivrede i da je prepoznato da se ovaj deo Hercegovine po svojim klimatskim uslovima razlikuje od drugih krajeva u Republici Srpskoj.\n– Imamo vodu i kvalitetno zemljište koje nismo do kraja iskoristili zbog čega je potrebno izvršiti koordinaciju rada odeljenja, republičkih i lokalnih ustanova kako bi se ovi resursi iskoristili i poljoprivreda imala veći značaj nego do sada – rekao je Petrović.\nOn je istakao da će veliki značaj za ove opštine imati nabavka velike freze, podsećajući da u Hercegovini ima oko 4.000 površina, koje mogu da bude privedene nameni.\n– Sa tom mašinom ćemo dobiti nove zadatke – inventarizacija svih površina, koje će moći biti upotrebljavane u poljoprivredne svrhe – naveo je Petrović.\nOn je napomenuo da su sve četiri opštine saglasne da u budućem periodu deluju jedinstveno i da se sve što bude proizvedeno prvo prodaje na ovom terenu.\n– Prema procenama, u Hercegovini se proizvede oko 30 odsto hrane, a 70 odsto uveze. To moramo promeniti i uvereni smo da će se to desiti u narednih dv do tri godine – smatra Petrović.\nNačelnik opštine Ljubinje Darko Krunić istakao je da je za ovu lokalnu zajednicu najinteresantnije navodnjavanje oko 200 hektara Gornjeg polja, dodajući da bi realizacija ovog projekta trebalo da počne u februaru ili martu sledeće godine.\nNa sastanku su učestvovali pomoćnici ministra, predstavnici grada Trebinje, te opština Ljubinje, Bileća i Berkovići, kao i šefovi razvojnih agencija i odeljenja za poslove agrarnog sektora grada Trebinja i navedenih opština.\nFoto: trebinje.rs.ba, trebinjeturizam.com\n05/12/2017 u Vesti


Titula u Brazilu donela Nemcima suficit od 4,5 miliona evra\nTitula osvojena na prvenstvu sveta u Brazilu donela je nemačkom fudbalskom savezu godišnji suficit od 4,5 miliona evra.\nNagrada Međunarodne fudbalske federacije za osvajanje šampionske titule u Brazilu iznosila je 35 miliona dolara, a svaki od 23 igrača reprezentacije Nemačke dobiće bonus od 300.000 evra.\nFudbal je igra u kojoj Makedonci pobede - Nemce! Kako je autsajder sa 37-godišnjim vođom nokautirao ekipu od 950 MILIONA EVRA?\nLjubav Zlatana Ibrahimovića vredna više od OSAM MILIONA EVRA! Za neke su "zveri", za druge "lepotani", a on u garaži ima sve: četiri Ferarija, Lambo, Porše, Maserati.. /FOTO/


Etias nije viza, bezvizni režim ostaje na snazi | EVROPA NA DLANU - Magazin za đake i studente\nEtias nije viza, bezvizni režim ostaje na snazi\nETIAS nije viza, već jednostavan, jeftin i praktičan bezbednosni mehanizam koji će se primenjivati na SVE zemlje čiji građani putuju bez viza u Šengenski prostor, uključujući zemlje poput SAD i Kanade.\nNakon diskusije u Odboru za građanske slobode Evropskog parlamenta (LIBE) o uvođenju Evropskog sistema za putnu i informacionu autorizaciju (European Travel and Information Authorisation System – ETIAS) u medijima na Zapadnom Balkanu i na društvenim mrežama pojavio se veći broj izveštaja i komentara u kojima se na neprecizan način tumači ETIAS i novine koje će u sistem bezviznog putovanja u zemlje Šengenskog putovanja on uneti.\nS ciljem da razjasnimo situaciju, prenosimo izjavu evropskog komesara za migracije i unutrašnja pitanja Dimitrisa Avramopulosa:\n“Zapadni Balkan je region od ključnog značaja i bliski je partner EU. Želimo da očuvamo tu bliskost i partnerstvo i da pojednostavimo kretanje i kontakte među ljudima između EU i Zapadnog Balkana. Pre godinu dana smo izneli predlog za uspostavljanje Evropskog sistema za informacije o putovanjima i njihovom odobrenju (ETIAS) kako bismo osnažili kapacitete za upravljanje migracijskim rizicima povezanim sa povećanim brojem putnika koji putuju bez viza. Veća bezbednost ide u prilog kako zemljama EU, tako i onima na koje se primenjuje bezvizni režim, u cilju očuvanja uzajamne mobilnosti.\nETIAS nije viza, već jednostavan, jeftin i praktičan bezbednosni mehanizam koji će se primenjivati na SVE zemlje čiji građani putuju bez viza u Šengenski prostor, uključujući zemlje poput SAD i Kanade. Građani zemalja na koje se primenjuje bezvizni režim će i dalje putovati bez viza, ali će morati da dobiju odobrenje pre ulaska u Šengenski prostor. Ovaj sistem je mali proceduralni korak koji će u ogromnom broju slučajeva olakšati putovanje u EU i osnažiti zajedničku bezbednost, uz istovremeno izbegavanje birokratije i zadržavanja po dolasku“.\nViše informacija i detalja o ETIAS-u možete pronaći na našem sajtu: http://europa.rs/bezbednosna-unija-evropski-sistem-za-informacije-o-putovanjima-i-njihovom-odobrenju-pitanja-i-odgovori/